
FENOMEN NACIJE: 
PORIJEKLO, INTEGRACIJA I RAZVOJ 


U prilogu autor raspravlja o porijeklu nacije, procesima njezine integracije i 
razvojnim etapama. Nacije nastaju u tijeku duge epohe Moderne i građanskog 
društva. Razvija se unutar složenih procesa modernizacije i integracije, na koje 
utječe postupno ostvarenje projekta Moderne, ideja  prosvjetiteljstva, 
industrijska revolucija i industrijalizacija, te pojava "građanskih" revolucija: 
građanske, kapitalističke, tehnološke, urbane, obrazovne, znanstvene itd. Na 
kraju raspravlja i o porijeklu i integraciji hrvatske nacije. 


Nacije nastaju i razviju se u tijeku duge epohe Moderne 
(od kraja XVIII. do kraja XX. stoljeća)! 


"Uz intelektualni skepticizam ide moralna osuda. (...) Ideja nacije, prenesena 
širom planete iz svog središta na Zapadu, nosi sobom zbrku, nestabilnost, 
razdor i teror, posebno u regijama mješovitog etničkog i vjerskog obilježja. 
Nacionalizam, doktrina koja naciju vidi kao cilj svakog političkog nastojanja, a 
nacionalni identitet vidi kao mjeru svake ljudske vrijednosti, od Francuske 
revolucije dalje dovodi u pitanje cjelokupnu ideju o jedinstvu čovječanstva, o 
svjetskoj zajednici i njenom moralnom jedinstvu. Umjesto nje, nacionalizam 
nudi uski, sukobom bremeniti identitet za političku zajednicu, (...)" 


Anthony D. Smith, National Identity, London 1991. 


Da li danas, nakon pojave mnogih studija i teorija o naciji, nakon što su se nacionalne 
zajednice formirale i u zbilji pojavile, o čemu nema spora, znamo što je nacija? Kada nastaje? 
Kako i u okviru kojeg društva se integrira i razvija? Kakav je njezin odnos spram društva i 
modernosti? Kakav je odnos nacije spram napretka, razvoja kulture, demokracije i civilizacije 
uopće? Da li nacija potiče ili koči taj razvoj? Kakva joj je sudbina? Da li se razvila kritična 
nauka o naciji? O tome naime postoji toliko različitih mišljenja koliko ima različitih teorija o 
naciji. Zato je opravdano postaviti pitanje: da li kritički um može razumjeti fenomen nacije i 
da li pritom može prevladati sentimente, tj. emocionalna i/ili iracionalna stanja koja idu uz 
naciju i nacionalni identitet, a iskazuju se preko fenomena nacionalizma i nacionalne svijesti? 
Da li kritička znanost danas može odgovoriti na sva ta složena istraživačka pitanja? 

Jer, da bismo mogli objasniti razvoj suvremenog društva, koje je u XIX. 1 XX. stoljeću 
utemeljila Moderna i modernost“ - koji možemo pratiti kako unutar mnogostrukih povijesnih i 
društvenih promjena i socijalnih suprotnosti, tako i unutar složenih procesa modernizacije 1 
integracije - nužno je da temeljito istražimo 1 objasnimo fenomen nacije: njezino porijeklo, 
procese integracije i razvojne etape.* Ali je potrebno i da upoznamo osnovice na kojima 
nacija, u procesu njezine transformacije, može graditi svoju budućnost i time bolju budućnost 


! Kraća verzija ove rasprave objavljena je u knjizi pod naslovom: Etničnost i povijest, priredio E. Heršak, Zagreb 
1999., str.55-82. Ovdje su unesene znatne izmjene i dopune teksta. Ovaj tekst je inače dio veće cjeline o naciji. 

: Kemper 1993; Kalanj 1994; Vattimo 1991; Supek 1996; Habermas 1988; Domenach 1986; Gross 1985. 

* Alter 1985; Altermatt 1997; Anderson 1990; Berlin 1990; Gellner 1991; Gellner 1998; Hayes 1931; Hobsbawm 
1993; Jaggi 1993; Janjić 1987; Kamenka 1976; Kohn 1945; Kohn 1956; Lerotić 1984; Minogue 1967; Plessner 
1997; Seton-Watson 1980; Smith 1979; Smith 1983; Smith 1991; Schulz 1994; Winkler 1985. 


čovječanstva uopće. Da bismo u tome uspjeli, nužno je da istražimo razvoj i strukturu 
građanskog/civilnog društva u kojem nacija, kao zajednica novoga integracijskog tipa, nastaje 
i razvija se, ali se i neprekidno mijenja i transformira zajedno s građanskim društvom. 

Međutim, kada je riječ o modernoj naciji (koja se formira unutar dviju međusobno usko 
povezanih suvremenih zajednica: nacionalne i socijetalne zajednice) i o građanskom društvu 
(koje oblikuju dva sistema: društveni sistem i totalitet društvenih odnosa), o društvu u kojem 
se nacija pojavljuje i integrira, ako pritom imamo na umu njihov utjecaj na razvoj 
čovječanstva uopće i svakog naroda napose, lako je zamijetiti da je njihova sadašnjost i 
budućnost u velikoj mjeri povezana s prošlošću. Ne dakako da bismo tu prošlost projektirali u 
sadašnjost i da bismo zatim na prenaglašenom historicizmu gradili budućnost. To je uvijek 
bio i jest pogrešan put. Ovdje je riječ o posve drugom pristupu: o pokušaju da istražimo 1 
bolje razumijemo ključne povijesne pojave kao što su nacija i društvo. Zato jer se unutar tih 
povijesnih pojava, tj. na osnovicama građanskog društva i u nacionalnim zajednicama, 
ostvaruje projekt Moderne i oblikuje suvremena moderna povijest čovječanstva. Na tim 
povijesnim pojavama, u tijeku transformacije i nacije 1 građanskog društva, suvremeni svijet 
nastoji postići napredak i izgraditi bolju budućnost. No, da bismo razumjeli sadašnjost, i da 
bismo zatim na univerzalnim i trajnim osnovicama Moderne mogli izgraditi bolju budućnost 
(postmodernu), ako je to uopće moguće, nužno je da temeljito upoznamo prošlost: porijeklo i 
razvoj i nacije i građanskog društva. Da bismo na taj način uočili trajne vrijednosti i procese u 
stvaranju modernog svijeta. Kakva je međutim veza između Moderne, postmoderne i nacije? 
Kakva je napokon veza između nacije i društva uopće?“ 

Moderna (modernost, modernizam), i kao pojam i kao model i kao projekt i kao proces u 
kojem nastaje 1 razvija se novi moderni svijet, pojavljuje se 1 oblikuje na svim područjima 
javnoga života u suvremenoj povijesti. Nastaje 1 formira se tijekom procesa dugoga trajanja u 
novom vijeku, od kraja XVIII. do kraja XX. stoljeća. Moderna postupno ostvaruje ideju 
napretka 1 oblikuje građansko/civilno društvo (societas civilis) unutar kojeg se formira nova 
zajednica: nacija (i kao nacionalna zajednica i kao socijetalna zajednica)." I obrnuto, unutar 
građanskog društva i nacionalne zajednice pojedini narodi, unutar svojih zemalja, unutar 


* Breuilly 1993; Deutsch 1953; Grillo 1981; Janjić 1987; Kamenka 1976; Kohn1929; Korunić 1997; Korunić 
1998; Korunić 1999; Lerotić 1984; Maritain 1992; Seton-Watson 1980; Smith 1983; Supek 1996. 
* Pojam društva možemo promatrati najmanje preko četiri razine: 

a) društvo — kao društveni sistem; tvori ga normativni poredak i normativni sustav; srž društvenog sistema 
je njegova socijetalna zajednica, koja kao društvena zajednica sadrži sustav normi, pravila, statusa itd., 
te ima snažnu integracijsku ulogu kod svakog naroda u organizaciji njegove nacionalne zajednice; 

b) društvo — kao totalitet društvenih odnosa, a tvori ga ukupnost odnosa ljudi i/ili nekog naroda unutar 
organizirane narodne i/ili nacionalne zajednice; to je društvo u najopćenitijem značenju (= totalitet 
društvenih odnosa, a to su sve društvene cjelina) i oblikuje se kao civilizacijska razina nekog naroda; 

€) društvo — kao udruge; u tom smislu postoji: sportsko, kulturno, književno, pjevačko itd. "društvo"; 

d) društvo — kao druženje; a to znači biti s kime u "društvu", praviti kome "društvo" itd. 

Za nas su najvažnija prva dva pojma: (1) društvo kao društveni sistem i (2) društvo kao totalitet društvenih 

odnosa. Nužno je razlikovati ta dva pojma. Društveni sistemi su, na primjer, feudalno društvo (feudalizam) i 

građansko/civilno društvo, unutar kojih pojedini narodi (unutar njihovih organiziranih narodnih zajednica) 

oblikuju društvo kao totalitet društvenih odnosa. U tom drugom značenju (društva kao totalitetu društvenih 

odnosa) možemo govoriti na primjer o "hrvatskom društvu", jer se hrvatski narod (u društvenom sistemu i u 

narodnoj zajednici) organizirao unutar mnogih "društvenih cjelina" ina mnogim "društvenim područjima". 

“ O Modemi i postmoderni: Berger 1977; Domenach 1986; Gross 1985; Habermas 1988; Held 1990; Kalanj 
1994; Lyotard 1979; Lyotard 1982; Lyotard 1985; Kemper 1993; Klotz 1984; Korunić 1999; Koslowski 1986; 
Lijphart 1992; Maritain 1992; Neumann 1974; Supek 1996; Vattimo 1985; Vattimo 1991; Welsch 1987. 

" Socijetalna zajednica - formira se unutar društvenih sistema: a) kao ukupnost normi, pravila, statusa i 
dužnosti; b) kao ukupnost normativnog poretka i sustava; c) kao cjelina društva i društvenih odnosa u njegovom 
kolektivnom aspektu; d) kao pod-sistem integracije (društvene, kulturne, pravne, političke i ekonomske); e) kao 
složeni mozaik kolektiva. Socijetalna zajednica, osobito unutar građanskog društva, ima vrlo složeni pluralizam 
uloga 1 stoga vrlo jaku integracijsku funkciju. Usp. Parsons 1991; Korunić 1997; Korunić 1998; Korunić 1999. 


zasebnih kulturnih i društvenih osnovica, na mnogim područjima života ostvaruju najvažnije 

tekovine Moderne. Danas se međutim nalazimo u procesu formiranja novoga svijeta: epohe 

postmoderne. Ta se nova epoha iskazuje u humanom i pluralnom svijetu sutrašnjice. 

Ovdje je, kako vidimo, riječ o povijesnim pojavama na kojima je izgrađena suvremena 
moderna povijest čovječanstva: o ideji napretka, građanskom društvu, naciji i nacionalnoj 
zajednici, te o epohi Moderne i postmoderne. Sve se te povijesne pojave oblikuju i razvijaju u 
međusobnoj ovisnosti. Sve one snažno i sveobuhvatno utječu na povijesne procese i promjene 
na svim područjima društvenog života. Sve one zajedno, u međusobnoj interakciji, pokreću 
stvaranje novoga modernog svijeta koji se stalno mijenja: tijekom procesa modernizacije i 
integracije. Ako prihvatimo ta polazišta kao osnove u koje nema razloga sumnjati, jer o tome 
u znanosti gotovo da nema spora, razumije se da moramo najprije upoznati najvažnije 
povijesne i društvene promjene i procese dugoga trajanja na kojima se osniva taj moderni i 
postmoderni svijet. To ćemo upoznati ako u prvom redu odgovorimo na slijedeća pitanja: 

1) Što je Moderna i kada počinje njezina epoha dugoga trajanja? 

2) Kako je ina koji način Moderna utjecala na oblikovanje građanskog društva i nacije? 

3) Kada prestaje epoha Moderne, a kada počinje epoha postmoderne? 

4) Kako ina koji način postmoderna utječe na transformaciju građanskog društva i nacije? 

5) Dali epoha postmoderne čovječanstvu otvara nade u njegovu bolju budućnost i da li može 
riješiti probleme (agresivnih nacionalizama, etničkih sukoba, izbijanja mnogih ratova, 
nastanka totalitarizama, jednoumlja, diktatura, fašizama, lažnih ideologija itd.), koji se 
javljaju za vrijeme Moderne, a nije ih mogla riješiti? 


Kako je rečeno, Moderna nastaje u novom vijeku: u zbilji se pokazuje kao proces u kojem 
se očituje napredak na svim područjima javnoga života, a postupno se ostvaruje tijekom 
zadnja dva stoljeća. Početke modernih vizija o novim oblicima i formama u kulturi uopće 
(književnosti, slikarstvu, kiparstvu, obrazovanju, filozofiji, pravu itd.), te o ideji napretka i o 
pravednom društvu, kao i povijesne promjene, koje postupno donose napredak u nekim 
evropskim sredinama, možemo pratiti od XIV. stoljeća dalje. Nalazimo ih unutar stalnih 
promjena u razdobljima od renesanse preko reformacije do prosvjetiteljstva. Pa ipak, 
neosporno je da duga epoha Moderne - koja, za razliku od ranijih stoljeća, u potpunosti 
mijenja svijet 1 čovječanstvo vodi u brzom ritmu prema općem napretku, čije ostvarenje ne ide 
glatko - počinje od kraja XVIII. stoljeća pojavom prosvjetiteljstva, industrijske revolucije i 
zatim pojavom buržoaskih revolucija, koje konačno ruše dugu epohu feudalizma. ? 

Nasuprot feudalnom društvenom sistemu, koji je osnovan na privilegijama i nejednakosti 
među ljudima,!“ Moderna u razdoblju njezine duge epohe, koja i dalje traje, potiče stvaranje 
novih povijesnih pojava i novih odnosa u društvu: a) na području društvenih sistema formira 
se suvremeno građansko/civilno društvo; b) na području kulture pojavljuje se obrazovna i 
kulturna revolucija koja potiče oblikovanje novih nacionalnih kultura, formiranje nacionalnih 
kulturnih organizacija 1 institucija, te novih nacionalnih kulturnih vrijednosti i sadržaja; c) na 
području privrede industrijska revolucija potiče razvoj industrijalizacije i kapitalističkog 
sistema, omogućuje razvoj nacionalnog tržišta, razvoj roba i kapitala, te ubrzani razvoj 
urbanih sredina; d) na području političkih sistema nastaje dugo razdoblje formiranja modernih 
demokracija, ostvaruju se građanske slobode, višestranački sistemi, slobodni izbori, sistem 
parlamentarizma i predstavničke vlasti, trodioba vlasti (njezina podjela na zakonodavnu, 
izvršnu i sudsku vlast), formiraju se i razvijaju najvažnije nacionalne institucije, ostvaruje se 


* Usp. studije i literaturu u knjigama: Kemper 1993; Kalanj 1994; Supek 1996; Vattimo 1991. 

Kk Berger 1977; Domenach 1986; Habermas 1988; Kalanj 1994; Vattimo 1991; Korunić 1999. 

! O feudalnom društvu u Habsburškoj monarhiji (a time i u Hrvatskoj) i pojavi građanskog društva: Šidak i 
drugi 1968; Šidak i drugi 1988; Šidak 1973; Šidak 1979; Gross 1985; Gross-Szabo 1992; Korunić 1989; Korunić 
1998a; Korunić 19994; Stančić 1999; Berger 1977; Fischer 1946; Kann 1950; Marcartney 1950. 


nacionalni suverenitet, te načela jednakosti i slobode, formiraju se nezavisne nacionalne 
države itd." Moderna je sve to zajedno: ona stvara nov svijet napretka na svim područjima 
života. U odnosu na stoljeća koja su joj prethodila, Moderna je u potpunosti izmijenila svijet. 
Ali je neosporno i to da taj napredak nije posve uspio.'“ Jer Moderna nije riješila probleme 
silnih etničkih sukoba, socijalnih suprotnosti, tragedija i nepravde s kojima se neprekidno 
susreće čovječanstvo uopće i svaki narod napose. A u svemu tome, i u pozitivnom i u 
negativnom smislu, i nacija i građansko društvo igraju ključnu ulogu. 

Moderna je imala veliku ulogu u oblikovanju građanskog/civilnog društva i u nastanku 
nacije, koja se, tijekom procesa dugoga trajanja, formirala kao homogena nacionalna 
zajednica, kao zajednica novoga integracijskog tipa: proces integracije nastaje unutar njezine 
socijetalne zajednice, unutar socijetalne zajednice građanskog društva. Na pojavu, formiranje 
i razvoj tih novih povijesnih pojava (građanskog društva i nacije) utjecali su: prosvjetiteljstvo, 
industrijska revolucija i opća industrijalizacija, razvoj kapitalističke privrede i kapitala, zatim 
buržoaske revolucije, koje su zauvijek srušile feudalno društvo 1 utemeljile posve novo 
građansko društvo, koje snažno utječe na integracijske procese, te pojava kulturnih revolucija 
(iskazuju se u razvoju pismenosti, sistema općeg obrazovanja, znanosti, u formiranju novih 
nacionalnih kulturnih vrijednosti i institucija, novog komunikacijskog sustava, oblikovanju 
nacionalne kulture, od književnog jezika, književnosti, znanosti, lijepe umjetnosti, do urbanih 
sredina 1td.). Moderna dakle stvara uvjete za pojavu 1 modernizacijskih i integracijskih 
osnovica na kojima se formira novo građansko društvo i, unutar tog društvenog sistema, 
posve nova socijetalna zajednica koja ima veliku integracijsku ulogu u stvaranju nacije i/ili 
nacionalne zajednice. Moderna je prema tome epoha nacija i nacionalnih zajednica i 
nacionalizma, od patriotizma do agresivnih nacionalizama. Drugim riječima, mogli bismo 
zaključiti da Moderna stvara uvjete za pojavu i razvoj nacije, uvjete za integraciju 1 
modernizaciju nacionalne zajednice i omogućuje pojavu svih sentimenata vezanih uz naciju i 
nacionalni identitet, tj. svih psiholoških činitelja, kao što su nacionalna svijest, nacionalizam, 
nacionalnost itd." Ali isto tako možemo zamijetiti da Moderna nije utemeljila modele 
samokontrole i društva i nacije i nacionalnih zajednica i agresivnih nacionalizama. Te modele 
i/ili institucije samokontrole, na razini svijeta uopće i svakog naroda napose, u procesu opće 
globalizacije društva, može razviti i razvija post-moderna. '“ 


Post-moderna je post-nacionalna epoha u nastajanju 


Danas se nalazimo u procesu formiranja novoga svijeta: epohe postmoderne. A to je 
ujedno i postnacionalna epoha u nastajanju, epoha pluralnog i višestrukog svijeta sutrašnjice. 
Kada nastaje Moderna, već smo upoznali. No u kakvu odnosu Moderna stoji spram 
postmoderne i obrnuto? Kada zatim 1 kako prestaje prvo (Moderna) a kada počinje drugo 
(postmoderna)? Nije moguće odrediti kada završava Moderna, a kada počinje postmoderna.!? 
Ali je sigurno slijedeće: u postmoderni je sadržana Moderna: njezine temeljne vrijednosti. 
Sadržano je u prvom redu sve ono (od vrijednosti Moderne) što smjera ka pluralizmu i 
koegzistenciji heterogenog, što omogućuje otklon od totaliziranja, te otklon od "jedinstva", 
"jednog" i "cjeline". Moderna je naime, kada je riječ o naciji, omogućila stvaranje 


"Usp. o pojavi tih vrijednosti u Hrvatskoj: Šidak i drugi 1988; Gross 1985; Gross-Szabo 1992; Korunić 1989; 
Korunić 1991; Korunić 1992; Korunić 19984 i b; Korunić 19994; Korunić 1999b; Stančić 1999. 

!? Habermas 1988; Kemper 1993; Kalanj 1994; Supek 1996; Vattimo 1991. 

1 Usp. o naciji: Anderson 1990; Armstrong 1982; Čičak-Chand 1998; Deutsch 1953; Gellner 1998; Hobsbawm 
1993; Janjić 1987; Kohn 1956; Korunić 1993; Korunić 1997; Korunić 1998a i b; Korunić 19994 i b; Lerotić 
1984; Maritain 1992; Seton-Watson 1980; Smith 1983; Smith 1986; Smith 1991. 

'* Kemper 1993; Kalanj 1994; Supek 1996; Vattimo 1991. 

!5 Usp. o tome literaturu u: Kemper 1993; Kalanj 1994; Supek 1996. 


nacionalnog "jedinstva" i nacionalnih "cjelina" i to na svim razinama nacionalne zajednice u 
procesu njezine homogenizacije. Potakla je formiranje homogene ("jedinstvene" i "cjelovite") 
nove nacionalne kulture, zatim homogene i "cjelovite" nacionalno-političke zajednice, 
"jedinstvene" 1 cjelovite nacionalne države, homogene nacionalne ekonomske zajednice, 
oblikuje "cjelovitost" i "jedinstvo" nacionalnih institucija (kulturnih, političkih, državnih, 
ekonomskih, društvenih) itd. Prema tome, cjelokupni taj sistem Moderne i modernog 
građanskog društva oblikuje nacionalne monizme: nacionalno "jedinstvo", nacionalne 
"cjeline" i nacionalne strukture "jednog" (jednog sustava, jednog vođe, jednog mišljenja, 
jednog ideološkog sadržaja itd.). Na tim se zatim monizmima stvara isključivost (spram 
"drugih") koja se iskazuje tijekom nacionalnih pokreta, nacionalne homogenizacije, putem 
agresivnih nacionalizama, totalitarizama, svijeta jedne dimenzije, ideološke isključivosti, 
"jednog" ponašanja i mišljenja.'* Moderna, međutim, kao i u drugim primjerima kada je riječ 
o naciji, tako ni u slučaju monizama (naspram nacionalnog "jedinstva", nacionalnih "cjelina" i 
nacionalnih struktura "jednog") nije razvila modele i/ili institucije samokontrole. 

Nasuprot tome, postmoderna pruža nove vizije, nove izlaze iz tog kriznog i konfliktnog 
stanja, iz te krize ponašanja koja koči napredak. U svakom slučaju, postmoderna na svim 
razinama nudi, prvo, daljnje ostvarenje ideje napretka i, drugo, modele i/ili institucije 
samokontrole: i društva 1 nacije i svih psiholoških činitelja vezanih uz naciju. Iako je ta nova 
vizija utemeljena na prevladanim osnovicama građanskog društva, ipak u potpunosti počiva 
na ideji napretka koji donosi modernost. Zato projekt postmoderne, koji je u osnovi i socijalni 
i antropološki projekt, ali 1 vizija o novom društvu i novim nacionalnim zajednicama, polazi 
(a) od radikalnog i principijelnog pluralizma, višestrukosti, konkurencije i koegzistencije 
heterogenog i (b) od demokracije i od nužnosti obrazovanja za novi svijet demokracije i 
tehnologije. Iz toga je lako uočiti da postmoderna uvijek u zbilji počinje tamo gdje završavaju 
nacionalni monizmi: "jedinstvo", "cjeline" i "jedno". To je proces dugoga trajanja rađanja 
epohe opće globalizacije. Tijekom tog procesa stvara se posve nova civilizacija utemeljena na 
strukturalnoj promjeni javnosti. Ta se promjena oblikuje na pluralnoj osnovi i na obrazovanju 
za novi i tehnološki i demokratski svijet postmoderne. Jer, posve sigurno, postmoderna 
postupno nastaje na svim razinama: na razini društva, političkih sistema, sustava država, 
demokracije, privrede, tehnologije, institucija, nastaje u književnosti, umjetnosti, slikarstvu, 
arhitekturi, sociologiji, politologiji, filozofiji, povijesti itd.!“ 

Ako sve to imamo na umu, nužno je najprije istražiti na kojim zajedničkim osnovama 
nastaje postmoderna. Postmoderna se oblikuje na važnim tekovinama Moderne, na ideji 
napretka, i napose na njezinim univerzalnim vrijednostima, ali ih sada osniva na 
principijelnom pluralizmu. Drugim riječima, postmoderna preuzima temeljne vrijednosti 
Moderne, u prvom redu one koje zadovoljavaju pluralizam i projekt sveopćeg napretka. U 
tome je, kako vidimo, sadržana kritika Moderne, kritika totalitarnosti cjelokupne javnosti, 
osobito nacionalne zajednice. To je nastojanje da se otkrije smisao u novim vrijednostima 
višestrukosti pojava postmoderne. Mogli bismo dakle zaključiti da postmoderna nije ni nakon 
Moderne niti je protiv nje, nego izvire iz Moderne, jer je u osnovi bila u njoj, ali prikriveno. 
Moderna je stvorila suvremeni svijet, te dala osnovice, ukoliko ih prihvatimo, za pojavu 
novog pluralnog svijeta: epohe postmoderne. U svemu tome iskazuje se dosljednost u 
traganju za višestrukost pojava i životnih ciljeva, za višestrukost 1 različitost projekata, u 
traganju za ostvarenje principijelnog pluralizama. To je prema tome dosljedna i trajna borba 
protiv nacionalnih monizama ("jedinstva", "cjelina" 1 "jednog") koji često stvaraju agresivne 
nacionalizme, etničke sukobe, jednoumlje 1 isključivost. Iz svega toga slijedi da postmoderna 


'* O nacionalizmu i naciji: Armstrong 1982; Baron 1960; Breuilly 1993; Deutsch 1969; Gellner 1998; Hayes 
1931; Hobsbawm 1993; Hroch 1985; Kamenka 1976; Kedourie 1966; Kohn 1929; Kohn 1945; Kohn 1962; 
Korunić 1997; Korunić 1998a; Korunić 19994; Lerotić 1984; Smith 1983; Smith 1991. 

"Habermas 1988; Kemper 1993; Kalanj 1994; Supek 1996; Vattimo 1991. 


(kao principijelni pluralizam) u sebi uključuje Modernu, ali da se iskazuje u kritici Moderne i 
građanskog društva, te da istražuje nove vidike i nove putove razvoja i društva i nacije. /* 

U tom smislu, osobito kada je riječ o pojavama vezanim uz nacionalnu zajednicu, 
postmoderna je korektura i/ili dopuna Moderne. Iskazuje se prema tome uvijek u kritici 
tradicije Moderne koja teži monizmu i isključivosti. Valja dakle imati na umu da principijelni 
pluralizam postmoderne (etnički, nacionalni, kulturni, vjerski, politički, socijalni, ekonomski 
itd.), koji potiče pojavu i razvoj sveopće globalizacije svijeta i suvremene tehnologije, nije 
protiv Moderne, da u postmoderni nije sadržana anti-modernost, već da, u traženju tog novoga 
svijeta, nastoji kritički preispitati sve aspekte Moderne, da od Moderne uzima temeljne 
vrijednosti i da traži nove putove razvoja i napretka. U tom smislu možemo zaključiti da je 
postmoderna: a) protiv monizma uopće, a napose nacionalnog; b) protiv svih unifikacija i 
isključivosti, napose nacionalne, i c) protiv svih oblika totalitarizma. Da prema tome napušta 
despotizme, utopije, lažne ideologije 1 dogmatizam. Postmoderna se okreće višestrukosti, 
pluralizmu, konkurenciji i koegzistenciji heterogenog i pluralnog. Lako je zamijetiti da se ta 
liberalna vizija pluralizma postmoderne pokazuje kao kritička teorija građanskog društva i 
kao kritička teorija nacionalne zajednice i svih oblika agresivnog nacionalizma. S pojavom 
postmoderne, nacija ulazi u novo razdoblje transformacije: to je postnacionalna epoha u 
nastajanju. To je epoha u kojoj će se pokazati da li je čovječanstvo, nakon tragičnih iskustava 
Moderne, nakon etničkih sukoba i tragedija golemih razmjera, sposobno stvoriti novi svijet 
postmoderne, novi post-nacionalni svijet, ili će slijediti sve zablude i promašaje Moderne. !? 

Ako prema tome želi utjecati na transformaciju društva i nacije, jasno je da čovjek 
postmoderne mora polaziti od principijelnog pluralizma i višestrukosti društvenih pojava, od 
sveopće globalizacije današnjega svijeta. Moramo uz to polaziti od projekta da je nužno 
prestrukturirati javnost, tj. da je nužno čovjeka osposobiti (ne "preodgojiti"!) kako za 
demokratski pluralni svijet budućnosti tako i za novu suvremenu tehnologiju. To je potrebno 
zato jer je danas posve jasno da i jedno (demokratski pluralni svijet) 1 drugo (suvremena 
tehnologija) idu korak ispred čovjeka, ispred njegovih sposobnosti da im se brzo prilagodi, da 
lako usvoji njihove vrijednosti i vještine, te da lako 1 brzo stvori novi humaniji i napredniji 
svijet sutrašnjice. Jer projekt postmoderne, projekt koji je, o tome nema spora, postao novom 
vizijom budućnosti čovječanstva, jer drugog izbora nema, već danas utječe na strukturalne 
promjene svijeta i pokreće slijedeće povijesne i društvene procese dugoga trajanja: 


a) na razini društvenih promjena i procesa javlja se pluralizam i višestrukost globalnog 
društva; globalizacija je 1 kao model i kao proces zahvatila sva područja suvremenog 
svijeta; to je proces u kojem se zasebna "nacionalna" društva (a oblikuju se kao totaliteti 
društvenih odnosa unutar svake nacionalne zajednice) sve više globaliziraju i time postaju 
sastavnim dijelom globalnog demokratskog građanskog društva kao svjetskog društvenog 
sistema koji ima jedinstvene standarde za sve, za sve narode i sve nacije; 

b) na razini kulture iskazuje se pluralizam kultura, kulturnih odnosa, programa i ciljeva; to je 
proces u kojem se iskazuje otklon od totalitarizacije i monizma na području nacionalne 
kulture; globalizacija kulture nastaje unutar procesa globalizacije masovnih medija i 
informacija; sve to utječe na širenje univerzalnih kulturnih vrijednosti; globalizacija na 
području kulture ne dira u identitet i individualnost nacionalnih kultura, već ih štoviše 
oplemenjuje i stavlja u kontekst razvoja opće svjetske kulture i civilizacije postmoderne;“' 


'* Kemper 1993; Kalanj 1994; Supek 1996. 

' Habermas 1988; Kemper 1993; Vattimo 1991; Adorno 1979; Berger 1977; Domenach 1986; Held 1990; 
Kalanj 1994; Kant 1976; Lijphart 1992; Neumann 1974; Sartori 1965. 

* Gabriel-Lang 1995; Gay 1996; Lash 1964; Kemper 1993; Supek 1996; Lyotard 1988. 

*! Kemper 1993; Croteau-Hoynes 1997. 


c) na razini političkih sistema pojavljuje se pluralizam 1 višestrukost političkih demokratskih 
uređenja, pluralizam političkih zajednica, stavova i ciljeva; na proces globalizacije utječu 
svjetski sveopći demokratski standardi; tijekom tog procesa dugoga trajanja, procesa u 
kojem sve to ne dolazi samo po sebi nego velikim zalaganjem cjelokupnog čovječanstva 
uopće i svakoga naroda napose, zasebne nacionalno-političke zajednice se prestrukturiraju 
u nove socijetalne pluralne zajednice unutar demokratskog građanskog društva; to je 
proces u kojem nacionalni monizmi i time nacija slabe na račun socijetalne zajednice 
posve novoga tipa: pluralne, višeetničke, demokratske i humane postmoderne; 

d) na razini državnih sistema, unutar svjetskog poretka, globalizacija utječe na pojavu 
socijalne, pravne i radikalno pluralne demokratske države, koje se napokon udružuju u 
međunarodni demokratski poredak; to je proces u kojem se iskazuje slabljenje nacionalne 
države; nacionalni suverenitet time se ne mijenja: globalizacija ne ugrožava, niti to može, 
moć unutarnjeg nacionalnog suvereniteta, ali sada više nije nacionalno isključiv spram 
"drugih", jer se mora uskladiti sa međunarodnom pravnom i demokratskom regulativom; 

€) na razini nove tehnologije svijet se sve više povezuje u globalni informacijski i tehnološki 
sustav koji je ovladao svim dijelovima svijeta, svim zemljama i svim narodima; 

f) na razini ekonomije i kapitala globalizacija se iskazuje u masovnoj proizvodnji, preko 
multinacionalnog biznisa, nove političke ekonomije, masovne potrošnje itd.** 


Ako sve te promjene imamo na umu, koje se oblikuju tijekom procesa dugoga trajanja, a u 
zbilji ih nalazimo na prijelazu iz epohe Moderne u epohu postmoderne, nema sumnje da se 
nalazimo na pragu nastanka nove civilizacije, novih povijesnih i društvenih pojava na svim 
područjima. To možemo nazvati modelom postmoderne. A to je 1 postnacionalni model. No 
riječ je prije svega o procesu postmoderne: o procesu nastajanja novoga svijeta. Sve te 
promjene, u njihovoj međusobnoj interakciji, najjasnije se očituju: prvo, tijekom postupne 
transformacije građanskog društva (osnovni cilj je opća globalizacija, primjena dosljedne 
demokracije, ostvarenje pluralizma i višestrukosti pojava) i, drugo, u procesu transformacije 
nacije i/ili nacionalne zajednice u pluralnu, demokratsku i socijetalnu zajednicu posve novoga 
humanog tipa. Mijenjaju se prema tome najvažnije povijesne pojave koje su nastale u epohi 
Moderne: i građansko društvo 1 nacija i kultura i civilizacija i tehnologija Moderne. Ništa više 
nije kao prije. Ali bi pogrešno bilo zaključiti da će se sve to brzo 1 lako mijenjati, da će sve to 
omogućiti brzo i lako ostvarenje ideje napretka i blagostanja u čitavom svijetu.“ 

Epoha postmoderne, na razini i modela i procesa postupnog nastajanja globalnoga svijeta, 
čovječanstvu nudi nove mogućnosti, napose kada je riječ o drugačijoj organizaciji nacionalne 
zajednice, i otvara mu nade da može i mora izgraditi bolju sutrašnjicu. Drugog izbora nema! 
Taj se cilj (koji se sve više u zbilji pojavljuje kao proces u kojem se oblikuje novo humano, 
pluralno globalno društvo) neće dakako postići ni lako niti preko noći. Bit će to dug i trnovit 
put stvaranja novih vrijednosti. Na tom dugom putovanju čovječanstvo mora konačno 
prevladati sve negativne pojave Moderne (sve agresivne nacionalizme, nacionalne monizme, 
etničke sukobe, ratove golemih razmjera, siromaštvo, mnoge nepravde, diktature, fašizme, 
totalitarizme, jednoumlja, lažne ideologije, svijet jedne dimenzije itd.), te na trajnim i 
univerzalnim osnovicama Moderne izgraditi novi svijet postmoderne. To je izazov i jedina 
mogućnost njegova opstanka: ideju napretka, koju je utemeljila Moderna, sada preuzima i 
ostvaruje postmoderna. Čovječanstvu nije ponuđena druga mogućnost izbora. Jer, nakon kriza 
svih vrsta, napose onih koji nastaju tijekom XIX. i XX. stoljeća unutar razvoja građanskog 
društva i nacija, čovječanstvu ne preostaje drugo nego da, polazeći od ideje napretka, stvara 


“* Kalanj 1993; Lijphart 1992; Held 1990; Supek 1996; Giner 1976; Lach 1991. 

Held 1990; Lijphart 1992; Schumpeter 1981;Tunander 1997. i literaturu u tim knjigama. 
* Croteau-Hoynes 1997; Lach 1991; Berger 1977; Berger 1995; Županov 1998. 

“> Kemper 1993; Lijphart 1992; Croteau-Hoynes 1997. i literaturu u tim knjigama. 


posve novu civilizaciju postmoderne utemeljenu na postnacionalnom projektu. Ta se nova 
civilizacija u nastanku danas iskazuje kao proces u kojem se sve više oblikuju institucije i/ili 
modeli samokontrole i društva i nacija. Na današnjoj razini ti su modeli jedina garancija da se 
projekt postmoderne može i mora ostvariti. Na tim se novim modelima i institucijama 
postupno rađa novi svijet. Zato svaka nacija, ukoliko joj je do razvoja i blagostanja naroda 
stalo, napose razvoja tehnologije i demokracije, mora slijediti te procese. Sve drugo je 
vraćanje na razinu epohe pred-modrene, na agresivni nacionalizam i natražnjaštvo.“* 


Nacija i nacionalna zajednica kao znanstveni problem 


Znanstveni modeli.- Očito je dakle da porijeklo, razvoj i budućnost nacije, i svih pojava 
vezanih uz nacionalnu zajednicu, moramo promatrati unutar procesa nastanka i razvoja i 
Moderne i postmoderne. Ako međutim prihvatimo Modernu i postmodernu kao procese 
dugoga trajanja tijekom kojih u zbilji nastaje sve pojavno, napose ono što nas ovdje najviše 
zanima, a to su i nacija i nacionalna zajednica i građansko društvo, onda je jasno da nam 
postojeći znanstveni modeli i teorije o naciji ne pružaju jamstvo za uspješno proučavanje tih 
veoma složenih problema.*' Moramo stoga nastaviti tragati za novim znanstvenim modelima 
koji bi nam omogućili da dublje zaronimo u fenomene i nacije i nacionalizama 1 društva. No 
najprije moramo odgovoriti na pitanje: da li se je pojavila posebna nauka o naciji? Da li je 
znanost riješila problem porijekla i integracije nacije? Da li su napokon u znanosti postavljene 
relativno čvrste osnove koje omogućuju razumijevanje fenomena nacije i nacionalizma? O 
tome raspravljamo na drugom mjestu, zato ovdje donosimo samo najosnovnije teze. 

Budući da je fenomen nacije već dugo u središtu naučnih istraživanja, mogli smo 
očekivati pojavu zasebne znanosti o naciji. Ali to se, kako je poznato, ipak nije dogodilo. 
Zašto? Navedimo osnovne razloge. Prvo, nastale su mnoge teorije o naciji. One su poznate i o 
njima se mnogo raspravlja. Paradoks je međutim u tome da većina tih teorija ne slijede 
rezultate prethodnih istraživanja i prethodnih teorija: one se najčešće međusobno isključuju.“ 
A to upućuje na zaključak da još uvijek lutamo u traganju kako za znanstvenim modelima 
tako 1 za relativno svima prihvaćenom teorijom o naciji. Drugo, iako fenomen nacije i 
nacionalizma proučavaju mnoge znanosti (sociologija, politologija, filozofija, etnologija, 
povijest i druge), ipak se nije pojavila zasebna znanost o naciji. A nije se pojavila zato jer 
svaki znanstvenik fenomen nacije i nacionalizma (njihovo porijeklo, formiranje i razvitak) 
istražuje sa svoga uskog gledišta i interesa unutar užeg područja istraživanja.?“ 

Sve to upućuje na zaključak da znanost nije ostvarila osnovne ciljeve: 


a) da još uvijek nije utemeljen relativno dobar i svima prihvaćen znanstveni model, koji bi 
omogućio proučavanje porijekla, integracije 1 razvitka nacije i nacionalne zajednice, ali i 
fenomena nacionalizma, svih njegovih oblika; dokaz za to nalazimo u činjenici što stalno 
nastaju novi znanstveni modeli i svaki znanstvenik više manje slijedi svoj model; 

b) da još uvijek nije utemeljena relativno dobra i svima prihvaćena naučna teorija o naciji i 
nacionalizmu; da se nove teorije često ne oslanjaju na prethodne; dokaz za to nalazimo u 
činjenici da su nastale brojne teorije o naciji, ali nas ni jedna u potpunosti ne zadovoljava; 


** Kemper 1993; Kalanj 1994; Supek 1996; Korunić 1998; Korunić 1999. 

2" O tome: Anderson 1990; Breuilly 1993; Gellner 1994; Gellner 1998; Hayes 1931; Hobsbawm 1993; Hroch 
1985; Janjić 1987; Kohn 1929; Kohn 1945; Leclerq 1979; Seton_Watson 1980; Smith 1979; Smith 1983. 

“* Korunić 1997; Korunić 1998; Korunić 1999. 

* Usp. literaturu u bilj. br. 26. i brojnu literaturu i tim knjigama, a napose: Deutsch 1966; Rustow 1967; Smith 
1971; Smith 1983; Smith 1991; Korunić 1997; Korunić 1998. 

* Gledišta (znanstveni modeli i teorije) o naciji i nacionalizmu, a onda i rezultati istraživanja, posve su različita 
kod historičara, sociologa, etnologa i politologa. Da bismo se uvjerili u to dovoljno je usporediti njihove radove. 


što dakako ne znači da ih moramo posve odbaciti, jer su nam ipak u određenoj mjeri 
korisne; pritom su definicije o naciji i nacionalizmu, premda ponekad korisne, manje 
važne za razumijevanje svih tih složenih povijesnih pojava i procesa; 

c) da još nismo prihvatili jedinstven interdisciplinarni pristup u proučavanju porijekla i 
razvoja nacije, a to je u ovom slučaju najosnovnije polazište; 

d) da, zbog svega toga, kao posljedica tog stanja u nauci, još uvijek nismo složni u osnovnim 
polazištima: što je nacija, kada nastaje, u okviru kojeg društva se formira kao posve nova 
društvena zajednica, koje vrijednosti 1 koji procesi utječu na njezinu integraciju, kakav je 
njezin odnos spram društva, kulture i civilizacije i kakva joj je budućnost.?' 


Etnički sentimenti i/ili subjektivni doživljaj nacije.- Veliki nedostatak u proučavanju 
porijekla i razvoja nacije, koja nastaje kao zajednica novog integracijskog tipa u razdoblju 
Moderne i građanskog/civilnog društva, vidimo u tome što znanstvenici, osobito nakon 
Drugog svjetskog rata, polaze od subjektivnog doživljaja nacije: od proučavanja fenomena 
nacionalizma i tek zatim, preko pobliže neodređene nacionalne svijesti, istražuju razvoj nacije. 
U tom slučaju oni ostaju na području sentimenata u određenju etničkog i/ili nacionalnog 
identiteta, tj. ostaju na iracionalnom području koji sadrži subjektivni doživljaj i nacionalnog 
identiteta i nacije i nacionalne zajednice i nacionalizma.“ Uvjereni smo međutim da je to u 
osnovi put koji ne donosi plodonosne rezultate. Zašto? Evo nekoliko odgovora. 

Znanost i šira javnost, u većini slučajeva, polaze od gledišta da se fenomen nacionalizma 
(njegova pojava i razvoj) poglavito temelji na nacionalnoj svijesti, dakle na psihološkim 
činiteljima (na sentimentima vezanim uz naciju) i time na subjektivnom doživljaju nacije. A 
budući da nacionalizam utječe na pojavu i razvoj nacije, onda se i nacija temelji na razvoju 
nacionalne svijesti, na nacionalnim sentimentima. Prema tom gledištu, lako je zamijetiti, 
nacionalna svijest postaje osnova na kojoj izrasta i nacija i nacionalizam. Zato se nacionalnu 
svijest, koja sadrži pobliže neodređeni subjektivni doživljaj nacije, u mnogim teorijama o 
fenomenu nacije uzima kao realnu vrijednost na temelju koje se proučava nastanak i razvoj ne 
samo nacije i nacionalizma, nego ujedno i kao osnovicu na kojoj se razvijaju svi psihološki 
činitelji i/ili stanja (svi sentimenti) vezani uz naciju, a to su: nacionalna volja, nacionalni duh, 
nacionalni karakter, kao i svi oblici nacionalizma, od patriotizma do agresivnog nacionalizma, 
nacionalnosti, nacionaliteta, etniciteta, etničnosti itd. Drugim riječima, nacionalna svijest je 
osnovica na kojoj izrastaju sve pojave vezane uz naciju: patriotizam, nacionalizam, nacionalni 
pokreti, nacionalne vrijednosti, nacionalna volja, nacionalni duh i karakter itd.?? 

Nema dakako spora o tome da navedene vrijednosti - koje se kod pojedinaca i svih 
društvenih grupa iskazuju kao sentimenti (kao psihološka i/ili emocionalna stanja) vezana uz 
vlastitu naciju, uz njezinu pojavu i razvoj - mogu u izvjesnoj mjeri utjecati na mobilizaciju 
ljudi u svakoj narodnoj i/ili nacionalnoj zajednici, da su u povijesti utjecale na organizaciju 
nacionalnih pokreta, na oblikovanje javnoga mnijenja itd. Sporna je međutim naša mogućnost 
spoznaje svih tih sentimenata i vrijednosti samih za sebe. Motrimo li naime s gledišta kritične 
nauke o društvu i naciji - ako znamo da pojmovi, sami za sebe, još ne stvaraju realni svijet, 
vezan uz integraciju nacionalne zajednice - možemo zamijetiti da te sentimente (nacionalnu 
svijest, nacionalizam, nacionalni duh, nacionalni karakter itd.) nije lako znanstveno istraživati, 


*! Usp. o tome: Anderson 1990; Armstrong 1982; Breuilly 1993; Čičak-Chand 1998; Deutsch 1969; Gellner 
1994; Hobsbawm 1993; Janjić 1987; Kamenka 1976; Kedourie 1966; Kohn 1945; Lerotić 1984; Smith 1983. 

** Usp. o tome: Altermatt 1997; Anderson 1990; Armstrong 1982; Breuilly 1993; Deutsch 1969; Gellner 1998; 
Hobsbawm 1993; Kamenka 1976; Kedouire 1966; Kohn 1945; Kohn 1956; Kohn 1962; Lerotić 1984; Minogue 
1967; Seton-Watson 1980; Smith 1983; Smith 1991; Tilly 1975. 

+ Adersen 1990; Armstrong 1982; Altermatt 1997; Deutsch 1953; Deutsch 1969; Fromkin 1981; Gellner 1994; 
Gellner 1998; Hobsbawm 1993; Hroch 1985; Janjić 1987; Kedouire 1966; Kohn 1945; Kohn 1962; Korunić 
1997; Korunić 1998; Korunić 1999; Leclerq 1979; Lerotić 1984; Maritain 1992; Minogue 1967; Smith 1983. 

jer je njihov sadržaj, kada je riječ o prošlosti, izvan dosega naših znanstvenih spoznaja. U 
prvom redu zato jer je to područje iracionalnog ponašanja ljudi: ta se njihova psihološka 
stanja, svi sentimenti vezani uz doživljaj vlastite nacije, u vremenu i prostoru neprekidno 
mijenjaju, iščeznu i ponovo se u drugom sadržaju 1 obliku pojave. Nije ih moguće kontrolirati, 
jer nemaju razvijene ni modele niti institucije samokontrole, pa ih nije lako ni istraživati.“ 

Prvo, kako smo pokazali, psihološka stanja iili sentimenti vezani uz nacionalni identitet i 
naciju nisu postojani, pa ni nacionalna svijest sama za sebe kao njihova zajednička osnova. A 
nisu postojani zato jer se njihov i sadržaj i intenzitet (naboj) i rasprostranjenost neprekidno 
mijenjaju: i kod pojedinih ljudi (tijekom njihova života često više puta) i kod svih društvenih 
grupa (skupina, elite, političkih stranaka i naroda u cjelini). Osim toga, ovdje nailazimo na 
znanstveni i metodološki problem, koji nije lako riješiti. Taj je problem sadržan u činjenici što 
u povijesti - osobito kada je riječ o XIX. stoljeću, kada se formiraju nacije, nacionalne svijesti 
i nacionalizmi - nije ostalo pažnje vrijedno svjedočanstvo o vrednovanju i/ili o znanstvenom 
istraživanju sadržaja i intenziteta (naboja) etničkih i/ili nacionalnih sentimenata, vrednovanja 
o etničkom i nacionalnom identitetu, čiji su nositelji bili pojedinci, elita i šire društvene grupe. 
Kako je onda moguće govoriti o sadržaju, intenzitetu i rasprostranjenosti nacionalne svijesti 
kod cjelokupnog jednog naroda? A ipak se to u znanosti i široj javnosti neprestano čini! Uz to, 
nužno je imati na umu da su se sva ta psihološka stanja 1 svi sentimenti vezani uz naciju, u 
razdoblju modernih komunikacija, s razvojem pismenosti i obrazovanja, pod utjecajem raznih 
ideologija, često modelirala, da su se mijenjali njihovi sadržaji. Teško je stoga, ako ne i 
nemoguće, proučavati sve te sentimente u prošlosti i na njima graditi čvrste zaključke.?* 

Sve to moramo dopuniti tezom da nacionalni sentimenti o kojima je riječ, pa ni nacionalna 
svijest kao njihova zajednička osnovica, ne određuju samu bit nacije kao zajednice novog 
integracijskog tipa u građanskom društvu. Jer je riječ o nastajanju nove društvene zajednice: o 
formiranju homogene nacionalne zajednice (nacije) u građanskom/civilnom društvu, kojoj 
prethodi povijest jednog naroda (naciji dakle prethodi narod) i određena narodna zajednica. ?* 

Shodno tome, druga naša teza glasi da nacija nije, niti može biti, prije svega zajednica 
nestalnih i često promjenljivih nacionalnih sentimenata i/ili psiholoških stanja. Na formiranje 
i razvitak nacije, napose na proces integracije nacije kao društvene zajednice (kao socijetalne 
zajednice u građanskom društvu), utječu posve druge vrijednosti. Ako, prema tome, na jednoj 
strani, želimo upoznati suštinu "zajednice" često promjenljivih sentimenata, vezanih uz 
doživljaj nacije, lako je zamijetiti da na pojavu i razvoj svih tih psiholoških činitelja prije 
svega utječu razne ideologije, koje same nemaju čvrste oslonce u zbilji, čiji se sadržaji i 
uvjerenja neprekidno mijenjaju." One mobiliziraju pojedine ljude i grupe u cilju ostvarenja 
nekih nacionalnih ciljeva, od kojih se mnoge nikada ne ostvare, jer ideologije često ne polaze 
od zbilje i istine, niti su im važne. Zato se dakako na toj razini - na razini tih psiholoških stanja 
i/ili nacionalnih sentimenata, čije sadržaje 1 rasprostranjenost u prošlosti nije moguće egzaktno 
istraživati, jer nedostaju izvori - teško može govoriti o važnim povijesnim procesima unutar 
kojih se u novom vijeku (u epohi Moderne) ostvaruje sve u zbilji: o procesima modernizacije i 
integracije. A ovdje je riječ o modernizaciji i integraciji 1 građanskog društva i nacije kao 
društvene zajednice. Zato nacionalni sentimenti, sami za sebe, u tim povijesnim procesima 
(napretka, modernizacije i integracije) ne mogu imati niti imaju bitnu ulogu. Mogu imati samo 
sporednu, ali samo ako utječu na spomenute procese. Na drugoj strani, ako polazimo od zbilje, 
nema sumnje da na pojavu i razvoj nacije, kao integracijske i/ili socijetalne zajednice u epohi 
Moderne, mnogostruko utječu procesi integracije 1 modernizacije: prvo, procesi integracije i 


** Korunić 1997; Korunić 1998a; Korunić 1998b; Korunić 1999a; Korunić 1999b; Smith 1983; Smith 1991. 

* O istraživanju etničkog i/ili nacionalnog identiteta u našoj prošlosti vidi posebno poglavlje u ovoj studiji. 

** Usp. o tome: Korunić 1997. i posebno poglavlje u ovoj studiji. 

*" Usp. o ideologiji: Goati 1979; Colletti 1982; Manheim 1968; Ansart 1974; Bell 1960; Gouldner 1968; Hech 
1956; Clerque 1968; Gabel 1974; Meynard 1961; Sargent 1969; Rejali 1971; Apter 1965; Sigmund 1963. 


11 


modernizacije sistema građanskog/civilnog društva (modernizacija njegovih podsustava kao 
integracijskih činitelja, napose kulture, politike, uprave, privrede, prava, obrazovanja) 1, drugo, 
procesi integracije i modernizacije svih zajednica (kulturne, ekonomske, političke, državne, 
obrazovne, socijetalne itd.) u građanskom društvu. 

Uz to, svi procesi modernizacije i integracije odvijaju se na dvije međusobno povezane 
razine: prvo, na razini integracije koju potiče sistem građanskog/civilnog društva, pri čemu 
najvažniju integracijsku ulogu imaju pod-sistemi tog društva i socijetalna zajednica u tom 
društvu i, drugo, na razini oblikovanja novih integracijskih nacionalnih osnovica, kao novih 
nacionalnih vrijednosti. Te nove integracijske nacionalne osnovice - koje su, tijekom procesa 
dugoga trajanja, međusobno udruživale sve segmente jednog naroda i sve njegove pokrajine u 
homogenu nacionalnu zajednicu - nastaju tijekom smislene djelatnosti ljudi u konkretnim 
sredinama, unutar njihovih narodnih zajednica. Nastaju na poticaj Moderne i modernizacije na 
ovim područjima: a) stvaranja nove nacionalne kulture (tijekom procesa u kojem se oblikovao 
novi književni jezik, nova književnost, znanost, umjetnost, obrazovanje, arhitektura, nove 
urbane sredine itd.); b) industrijske revolucije i industrijalizacije zemlje; c) razvoja nove 
kapitalističke privrede, razvoja kapitala 1 osnivanja novčarskih zavoda; d) formiranja nove 
homogene političke zajednice; e) organizacije političkog i državnog sistema itd. Nositelji svih 
tih novih integracijskih nacionalne osnovica, koji ih dalje razvijaju, nove su nacionalne 
organizacije, institucije i sub-zajednice (kulturna, privredna, politička, državna, socijetalna i 
druge) koje se oblikuju unutar šire nacionalne zajednice.?? 

Drugo, kako je rečeno, osnova svih sentimenata vezanih uz naciju, vezanih uz određenje 
nacionalnog identiteta, jest nacionalna svijest. A u nauci se pak raspravlja o individualnoj 
(pojedinačnoj) i/ili kolektivnoj nacionalnoj svijesti. Međutim, sa gledišta kritične znanosti, 
teško je ako ne i nemoguće proučavati individualnu nacionalnu svijest, njezin sadržaj i 
intenzitet kod pojedinih ljudi, posebno kada je riječ o dalekoj prošlosti, jer nam za sve to 
nedostaju vjerodostojni izvori i zato jer te sentimente više ne možemo oživjeti. A o tzv. 
kolektivnoj nacionalnoj svijesti, o nacionalnoj svijesti jednog naroda, koja se stalno u nauci 
spominje, nemoguće je uopće raspravljati. Jer, što je ta svijest? Kako nastaje? Kako je 
definirati? Kakav je njezin sadržaj i intenzitet? Da li se mijenja u vremenu i prostoru? Nastaje 
li kao zbroj individualnih nacionalnih svijesti? A ako tako nastaje, zar su sve individualne 
nacionalne svijesti (tj. svijest o naciji i doživljaj pripadnosti toj istoj naciji) u svemu jednake? 
Zar svi ljudi jednako misle, isto osjećaju i imaju jednaka znanja i/ili informacije o naciji? 

Naime, prema našem istraživanju, koje smo u Hrvatskoj provodili više godina, većina 
ispitanika ima slabe ili nikakve predodžbe što je nacija uopće, napose kada se traži šire znanje 
o porijeklu i razvoju hrvatske naciji i o društvu u kojem nastaje.“ O svemu tome dakako 
mogu raspravljati nacionalne ideologije, koje donose i šire nacionalne monizme, stvaraju 
jednoumlja 1 zaključke koje im odgovaraju. Ali to je područje ideologija, a ne znanosti i 
kritičke nauke koja o tome ne može donijeti valjane zaključke, jer nedostaju čvrsta uporišta na 
koja se u svom istraživanju može osloniti. Krenemo li prema tome od subjektivnih doživljaja 
nacije, od nacionalnih sentimenata i/ili psiholoških činitelja vezanih uz naciju, od nacionalne 
svijesti kao njihove osnove, naći ćemo se u bezizlaznom položaju 1 bit će nam vrlo teško 
pronaći valjana naučna rješenja o pojavi i integraciji nacije kao zajednice. Prvo, zato jer 


Na jednoj strani, društvo kao društveni sistem, u ovom slučaju građansko društvo u razdoblju Moderne, 
osniva se na ovim podsistemima: kulture, politike, uprave, privrede, prava, vjere, obrazovanja itd. Imaju veliku 
ulogu u modernizaciji i integraciji kod svakog naroda, napose tijekom organizacije moderne nacionalne 
zajednice. Na drugoj strani, društvo kao totalitet društvenih odnosa, koje se sastoji od mnogih društvenih 
cjelina i područja, sadrži mnoge sub-zajednice (jezičnu, kulturnu, političku, državnu, ekonomsku, vjersku itd.) 
koje su integralni dijelovi šire nacionalne zajednice. Modernizacijski i integracijski procesi nastaju unutar tih 
cjelina: društva, društvenih pod-sistema i sub-zajednica. Na njima izrasta moderna nacija. Usp. bilj. br. 5. 

* Korunić 1997; Korunić 1998; Korunić 1999. 

“* Korunić 1997; Korunić 1998. 

etničke i/ili nacionalne sentimente, koji su nastali u dalekoj prošlosti, više nije moguće oživjeti 
i putem eksperimenta istraživati. Drugo, zato jer je na te sentimente (u bilo kojem vremenu i 
prostoru) gotovo nemoguće utjecati racionalno, napose u procesu smirivanja i samokontrole 
nacije kada se pojave agresivni nacionalizmi, koje razne ideologije lako modeliraju. Treće, 
zato jer je sve to, kako nam je povijest pokazala u mnogim primjerima, sila koja u sebi često 
sadrži negativni, rušilački i iracionalni nagon (agresivni nacionalizam, fašizam, jednoumlje, 
diktature itd.). Četvrto, zato jer je to odmak od općih demokratskih načela i od ideje napretka. 
A iracionalno, koje sadrži to stanje, nemoguće je dakako racionalni istraživati“! 

Treće, iako, prema svemu što je rečeno, nije moguće egzaktno istraživati sadržaj, 
intenzitet i rasprostranjenost ni individualne niti kolektivne nacionalne svijesti koja je nastala 
u dalekoj prošlosti, niti stoga nacionalne sentimente - pa ih u strogo naučnom smislu nije 
moguće ni definirati, a kamoli ih uzimati kao opću i trajnu vrijednost u proučavanju nacije, jer 
nam nedostaju izvori za sve to - ipak je neosporno da mi možemo proučavati određene 
podsisteme "nacionalne svijesti", tj. svijesti koju su ljudi iskazivali u procesu ostvarivanja 
nacionalnih ciljeva.“ Riječ je, prvo, o svjesnoj djelatnosti pojedinaca i/ili grupe ljudi, koju 
ostvaruju na mnogim područjima javnoga života jedne nacionalne zajednice i, drugo, o 
njihovu odnosu spram te zajednice, koji nastaje kao rezultat te svjesne djelatnosti. To je 
dakako svjesna djelatnost ljudi putem koje oni, u razdoblju Moderne, stvaraju nove vrijednosti 
unutar kojih nastaju integracijske nacionalne osnovice na području novog književnog jezika, 
književnosti, više kulture uopće, privrede, industrije, političkog i državnog sistema itd. A na 
njima se, tijekom procesa dugoga trajanja, formira moderna nacija. Kroz tu djelatnost oni 
iskazuju svoj svjesni odnos (svoju svijest) spram te zajednice i o toj zajednici. Sadržaj i oblik 
te svijesti, koja se iskazuje kao svjesna djelatnost ljudi, kao podsisteme "nacionalne svijesti", 
lako možemo otkriti i proučavati preko sadržaja i oblika različitih djela 1 novih vrijednosti 
koja nastaju u konkretnim sredinama. Analizom sadržaja različitih djela i vrijednosti, koja su 
nastala tijekom nacionalnog pokreta, možemo pratiti sve podsisteme "nacionalne svijesti" koji 
nastaju kao produkt svjesne djelatnosti ljudi u cilju formiranja nacije, a to su: a) svjesne 
predodžbe; b) odanost vrijednostima (kulturnim, pravnim, političkim, povijesnim itd.); c) 
različite nakane, htijenja, uvjerenja itd.; d) različite planove, programe, ciljeve itd. 

Radi se o procesu koji unutar jedne narodne zajednice, na planu društvenih odnosa u toj 
zajednici, na poticaj mnogih činitelja tijekom razvoja Moderne, pretpostavlja određenu 
interakciju pojedinaca i nacije, pri čemu se ta interakcija razvija u smjeru sve veće uloge i 
pojedinaca i grupa u društvu 1 u toj nacionalnoj zajednici. U tom se procesu iskazuje razvitak 1 
sazrijevanje pojedinačne svijesti o vlastitoj ulozi u društvu i/ili zajednici, svijest o sebi kao 
svjesnom i voljnom biću, kao biću koje svjesno stvara i odlučuje. U tom smislu možemo 
zaključiti da svi ti podsistemi svijesti, koji se iskazuju unutar svjesne djelatnosti ljudi u 
konkretnim situacijama, utječu na jačanje interakcije među ljudima, da oni svjesno stupaju u 
međusobne interakcije, pa otuda nastaju: a) akcije pojedinaca i grupa; b) društvena 
mobilizacija šire grupe ljudi; c) promjene u ponašanju i djelatnosti pojedinaca, raznih grupa, 
elite, političkih stranaka i naroda u cjelini. 

Pod utjecajem tih aktivnosti ljudi, kao izraz njihove svjesne djelatnosti, nastaju povijesne i 
društvene promjene na različitim razinama i na različitim područjima javnoga života jednog 
naroda. Samo u tom smislu - prateći sve ove pojave, kao što je svjesna djelatnost ljudi, 
njihova aktivnost, te sadržaj i oblik njihovih djela 1 na taj način sve društvene promjene koje 
nastaju pod utjecajem njihove organizacije 1 rada, napose organizacije njihove narodne i/ili 


*! Korunić 1997: Korunić 1998; Altermatt 1997; Armstrong 1982; Deutsch 1969; Gelner 1998; Hobsbawm 
1993; Kedourie 1966; Kohn 1962; Leclerq 1979; Minogue 1967; Smith 1983; Smith 1991. 

uo) razvoju svijesti: Gierer 1981; Gierer 1985; Dietrich 1970; Koestler 1967; Pusić 1989. 

# Korunić 1989; Korunić 1997; Korunić 1998; Korunić 1999; Gross 1985. 

* Gierer 1985; Dietrich 1970; Pusić 1989; i primjere: Korunić 1989; Korunić 1998; Gross 1985; Stančić 1998. 

nacionalne zajednice - možemo istraživati povijest raznih ideja, ideologija, misli, stavova, 
ciljeva, planova, programa, akcija, organizacija 1 stoga društvenu mobilizaciju pojedinih ljudi, 
raznih društvenih grupa, elite i političkih stranaka uopće. Prema tome, tek kada uočimo njihov 
stvarni utjecaj na povijesne i društvene promjene u konkretnim sredinama, tek tada ćemo 
moći istražiti koliko je 1 kako ta njihova svjesna djelatnost i organizacija potakla napredak 
jednog naroda, i stoga razinu njihove organizacije na području privrede, napose kapitalističke, 
industrije 1 industrijalizacije, političkog i državnog sistema, uprave, sudstva, obrazovanja, 
kulture, društvenog sistema itd. A upravo to, jedino dakle konkretna djela, nove vrijednosti 1 
organizacija jednog naroda, pri čemu nastaju integracijske nacionalne osnovice na mnogim 
područjima života, osnovice koje ujedinjuju sve segmente naroda u nove nacionalne cjeline, a 
ne isključivo ideje i pojmovi sami za sebe, mogu utjecati i utječu na povijesne i društvene 
promjene unutar njegove narodne zajednice koje vode, unutar građanskog društva, prema 
njezinoj preobrazbi u homogenu nacionalnu zajednicu.“ 

Pritom je nužno imati na umu još i ovo: prvo, potrebno je istraživati povijest i sadržaj 
ideja, ideologija, planova, ciljeva, programa i akcija ljudi, ali moramo utvrditi koliko i kako 
su sve te nove vrijednosti utjecale na povijesne i društvene promjene i koje su procese 
pokrenule u konkretnim sredinama; drugo, u isto vrijeme moramo istražiti tko zastupa sve te 
određene ideje, ideologije, planove itd. (da li pojedinci, razne grupe ili stranke) i kakvu ima 1 
društvenu i političku i ekonomsku moć da ih provede u život i, treće, koliko ih je i kako 
ostvareno. Ako mislimo na sve to, i ako primijenimo stroge naučne kriterije u proučavanju 
fenomena nacije, možemo uočiti da na povijesne i društvene promjene, koje tijekom razvoja 
Moderne i unutar građanskog/civilnog društva vode do pojeve moderne nacije, prije svega 
utječe svjesna ljudska djelatnost i nastanak integracijskih nacionalnih osnovica (nacionalnih 
vrijednosti, djela, organizacija, institucija, zajednica) kao rezultat te svestrane djelatnosti 1 
organizacije ljudi u konkretnim sredinama. 

Kada sve to imamo na umu jasno je da nećemo sve ideje, svaku ideologiju, svaki pojam ili 
svaki novinski članak (same za sebe, bez njihova vidljivog utjecaja na povijesne i društvene 
promjene) proglašavati bitnim u procesu integracije nacije, u procesu njezine pojave, 
formiranja i razvoja. Nastanak, razvoj i budućnost nacije složen je proces. Nužno je sve to 
proučavati ozbiljno i stručno. Potrebna su ozbiljna istraživanja o tome. Moramo pritom 
primijeniti kritičnu znanost i o društvu i o naciji. Mnoge teorije o nacije i društvu valja stoga 
uzimati krajnje kritično. Ako se time bavimo, nužno je primijeniti interdisciplinarni pristup.“ 


Teorije o narodu i naciji.- Kako je poznato, postoje mnoge teorije o naciji, o njezinu 
porijeklu i razvoju. Nužno je međutim iskazati kritiku tih teorija. Zašto? 

Istraživanje porijekla 1 razvoja nacije - kao zajednice novoga integracijskog tipa, koja se 
formirala, o tome nema spora, tek u razdoblju Moderne, unutar građanskog društva - moramo 
utemeljiti kao znanstveni problem. Jer samo kritička znanost može doći do racionalne 
spoznaje o naciji. Ako tako krenemo, ako primijenimo stroge znanstvene metode, u tim ćemo 
teorijama uočiti mnoge proturječnosti. To je lako dokazati komparativnom analizom. Sve to, 
kao 1 činjenica da mnoge te teorije počivaju na proučavanju nacionalnih sentimenata, na 
proučavanju subjektivnih i/ili iracionalnih doživljaja nacije i nacionalizma, o čemu smo već 
raspravljali, navodi nas da prihvatimo historijsku i racionalnu metodu: da u proučavanju 
nacije prihvatimo područje zbilje i društvenih odnosa. Prije svega zato, jer je nacionalna 
zajednica (nacija) realna i zbiljska društvena (socijetalna) zajednica: tu nacionalnu zajednicu 


. Usp. o tome: Korunić 1989; Korunić 1991; Korunić 1992; Korunić 1997; Korunić 1998a; Korunić 1998b; 
Korunić 1999; Gross 1985; Gross-Szabo 1992; Stančić 1985; Stančić 1998. 

** Nacija i društvo zahvaćaju sva područja života. Potrebno je stoga veliko znanje da bismo mogli proučavati te 
složene povijesne pojave: njihovo porijeklo, razvojne etape i mnogostruke utjecaje na povijesne procese u 
konkretnim sredinama. Nužno je tome posvetiti velika istraživanja. Pred nama još uvijek stoji taj zadatak. 

tvore trajne vrijednosti (narod, književni jezik 1 njegova tradicija, nacionalna kultura uopće, 
teritorij, urbane sredine, tradicija i tradicionalne vrijednosti, politički sistem i država, 
nacionalne organizacije i institucije itd.). Pojedini čovjek 1 sve društvene grupe identificiraju 
se s tom konkretnom zajednicom, s njezinim dijelovima i pojedinim vrijednostima. A tada je 
karakter: oni se stalno mijenjaju u vremenu i prostoru. Ako tako krenemo, time ćemo iskazati 
kritički odnos kako prema svim tim teorijama o naciji, koje ćemo dijelom navesti, tako i 
prema osnovnim pojmovima o svemu tome.“ 

Pa ipak, s gledišta spoznaje, problem nije tako jednostavan. Naime, pokazali smo, i o 
tome slijedi rasprava, da su mnoge teorije o naciji i nacionalizmu, koje su nekritično 
prihvaćene, nastale u želji da se prouči porijeklo i razvoj sentimenata i/ili psiholoških činitelja 
vezanih uz naciju: razvoj nacionalne svijesti, nacionalizma, nacionalnosti, etničnosti, tzv. 
nacionalnog duha itd. Ako međutim ostanemo pretežno na tom području, na sentimentima 
vezanim uz naciju i time na subjektivnom doživljaju nacije - i pritom izgubimo iz vida 
činjenicu da se nacija tijekom epohe Moderne, unutar procesa modernizacije i integracije svih 
područja društva, u prvom redu formira kao konkretna nacionalna zajednica 1 ujedno kao 
društvena zajednica, unutar određenog društva - onda se moramo suočiti s činjenicom da smo 
u susretu s fenomenom nacije, u nastojanju da je proučimo, najprije pošli od afektivnog i 
iracionalnog područja: od nacionalnih sentimenata koji su promjenljivi i nestalni u vremenu i 
prostoru. A tada smo učinili pogrešku (i metodičku i teorijsku) već na prvom koraku. Jer ti 
nacionalni sentimenti, koji nastaju u kompleksnom procesu interakcije čovjeka i nacije, čiji se 
i sadržaji i intenziteti neprekidno mijenjaju, nisu područja čiste racionalnosti niti se u zbilji, u 
konkretnim prilikama, iskazuju i ostvaruju putem racionalne svjesne djelatnosti, putem koje 
nastaju integracijske nacionalne osnovice, koju znanost može egzaktno proučavati. To je 
ključni razlog zašto ne možemo preko nacionalnih sentimenata upoznati bit nacije, jer oni 
zapravo i ne tvore suštinu nacije kao zajednice: ne tvore njezine trajne vrijednosti, po čemu 
nacija jest nacionalna zajednica. Nacionalni su sentimenti njezine popratne pojave. Pojave se, 
mijenjaju, nestaju i ponovo se u drugom sadržaju i naboju pojavljuju. 

Ako međutim sve to promatramo s gledišta spoznaje, moramo odgovoriti na ovo pitanje: 
da li, uza sve to, postoje određene racionalne spoznaje o naciji, nacionalnoj zajednici i o 
nacionalizmu, koje ne možemo dovesti u sumnju, koje je znanstveno moguće uvijek dokazati, 
jer je to područje zbilje i racionalnosti, na temelju kojih možemo ići dalje u proučavanju tih 
složenih povijesnih procesa? Da, postoje. Upoznajmo samo dio tih spoznaja. 

Kritička znanost o naciji, koju moramo razvijati, danas ipak može prihvatiti određene 
redu spoznaja da porijeklo, integracija i razvojne etape nacije nastaju u povijesnim procesima 
dugoga trajanja i da taj proces još uvijek nije završen. Drugi aksiom glasi da se nacija 
tijekom tog procesa formira kao nacionalna zajednica. Iz toga slijedi zaključak da je nacija 
zajednica a ne društvo.“ Budući pak da su u svemu tome prisutni povijesni i društveni 
procesi, procesi modernizacije i integracije, u kojima se ostvaruju 1 socijalni i antropološki 
aspekti napretka, koje donose 1 ostvaruju Moderna i građansko društvo, tada nije teško 
zaključiti da nacija nastaje i razvija se kao društvena zajednica: i kao nacionalna zajednica i 
kao socijetalna zajednica novoga integracijskog tipa u građanskom društvu. Slijedi zatim 
aksiom koji glasi da naciji prethodi određeni narod i dugo trajanje u povijesti njegove narodne 
zajednice. Iz toga možemo zaključiti da se narodna zajednica, unutar građanskog društva u 


i Usp. o tome: Delannoi 1991; Poutignat 1997; Smith 1983; Kohn 1955; Lerotić 1984; Weber 1986. 

“* Korunić 1997; Korunić 1998; Korunić 1999. 

* Pojam zajednice (communitas, community, Gemeinschaft) kao opreka pojmu društvo (societas, society, 
Gesellschaft) i pojam nacionalne zajednice kao opreka pojmu građansko društvo, u društvenim je naukama 
već odavno poznat. Usp. o tome: Parsons 1969; Lerotić 1984; Maritain 1992; Korunić 1997; Rodin 1986. 

razvoju, tijekom duge epohe Moderne, transformira u nacionalnu zajednicu. Na sve te dakle 
procese višestruko utječu modernizacijski i integracijski procesi koji nastaju realizacijom 
projekta Moderne. Zato naciju, u svakom pogledu, moramo promatrati kao zajednicu posve 
novog integracijskog tipa koja nastaje unutar građanskog društva i epohe Moderne. Napokon, 
iz svega toga slijedi zaključak da na integraciju nacije, na njezinu pojavu i razvoj kao 
društvene zajednice, kao zajednice novoga integracijskog tipa koja nastaje u razdoblju 
Moderne, utječu mnogobrojne vrijednosti (kulturne, društvene, ekonomske, političke itd.) 1 
mnoge društvene cjeline i podsustavi u njihovoj međusobnoj interakciji. Ne dakle samo jedna 
vrijednost, jer Moderna potiče svestrani razvoj društva.“ 

Pogledajmo međutim kako na sve to gledaju mnoge teorije o naciji. Ovdje ih dakako 
navodimo u najkraćim crtama. Sve su one nastojale odgovoriti na pitanje što je nacija i kako 
se razvija i organizira. Evo nekoliko teorija o naciji: 

a) Teorija o naciji kao jezičnoj zajednici: 
— U toj teoriji bitnu ulogu u formiranju nacije ima jezik i time zajednica jezika jednog 
naroda. Ali se ističe postojanje 1 drugih vrijednosti. No jezik je ipak često prenaglašen 
kao činitelj u oblikovanju nacije. 

b) Teorija o naciji kao kulturnoj zajednici: 
— U toj se teoriji najvažniju ulogu u procesu formiranja malih nacija pridaje kulturi i 
kulturnoj zajednici. Prema toj teoriji, čak ako i nedostaju druge vrijednosti, kao što je 
samostalna država i/ili nezavisna politička zajednica, kultura može odigrati ključnu ulogu 
u konstituiranju zasebne nacije. 

C) Teorija o naciji kao kulturno-etničkoj zajednici: 
— Kultura uopće, 1 time kulturna zajednica, te porijeklo i razvoj naroda (etnosa) imaju, 
prema toj teoriji, ključnu ulogu u formiranju nacije." 

d) Teorija o naciji kao političkom narodu: 
— U toj se teoriji državi i političkoj zajednici jednog naroda, te formiranju političkog 
naroda, pridaje veliku važnost u formiranju nacije. 

e) Teorija o naciji kao političkoj zajednici: 
— Formiranje i razvoj političke zajednice jednog naroda ima, prema toj teoriji, važno 
mjesto u formiranju zasebne nacije. U tom slučaju, politička se zajednica izjednačuje sa 
nacijom i nacionalnom zajednicom.?? 

f) Teorija o naciji kao povijesnoj zajednici: 
— Povijest, povijesna zajednica, tradicija i dugo trajanje u povijesti jednog naroda, 
prema toj teoriji, ima važnu ulogu u formiranju zasebne nacije. 

8) Teorija o naciji na relaciji "stara nacija" — "mlada nacija": 
— Nacije se u toj teoriji dijele na "stare nacije", čije porijeklo seže od XV. stoljeća dalje 
u prošlost, dok se "mlade nacije" formiraju tek u XIX. ili u XX. stoljeću. Tako se sve to 
teško može opravdati, tu teoriju mnogi slijede. Nema "starih" i/ili "mladih" nacija. Nacije 
nastaju, kako smo pokazali, tek u epohi Moderne, ne prije, ne u razdoblju feudalizma. Jer 
samo Moderna pruža svestrani razvoj, te modernizacijske i integracijske osnovice na 
kojima izrasta nacija kao društvena zajednica, kao zajednica novog integracijskog tipa.?“ 


* Kemper 1993; Kalanj 1994; Supek 1996; Vattimo 1991; Lyotard 1988; Parsons 1969; Korunić 1997. 

a Kautsky 1887; Redžić 1963; Lerotić 1984; Stančić 1985; Stančić 1989; Stančić 1998. 

** Rokkan 1970; Eisenstadt 1973; Tilly 1975; Bauer 1907; Renner 1899; Renner 1964; Deutsch 1953; Wiart 
1972; Lerotić 1984; Stančić 1985; Stančić 1989; Stančić 1998. 

* Renner 1899; Renner 1964; Bauer 1907; Deutsch 1953; Lerotić 1984; Poutignat 1997; Stančić 1989. 

_ Usp. o tome: Davis 1967; Vranicki 1970; Lerotić 1984. 

2 Usp. o tome: Davis 1967; Vranicki 1970; Lerotić 1984; Korunić 1989; Korunić 1998; Smith 1983. 

2 Usp. o tome: Smith 1983; Smith 1991; Robertson 1979; Seton-Watson 1980; Lerotić 1984; Korunić 1998. 

*7 Seton-Watson 1980; Gellner 1994; Gellner 1998; Anderson 1990; Hobsbawm 1993. i drugi. 

h) Teorija o naciji kao skupu vrijednosti: 
— Smatra se da je nacija proizvod povijesti i da na njezino formiranje utječu mnoge 
vrijednosti, kao što su povijest, ideja nacije, nacionalno načelo, jezik, kultura, etnicitet, 
društvo, politička zajednica i država, privreda itd. Ali se ne vidi nastanak integracijskih 
osnova, društvenih uvjeta i utjecaj moderne. 

i) Teorija o naciji kao socijetalnoj zajednici: 
— Ključnu ulogu u integraciji nacije ima socijetalna zajednica, građansko društvo, 
normativni sistem, norme, pravila, statusi, odanost vrijednostima, solidarnost, lojalnost, 
politički sistem, dobrovoljno udruživanje itd.?? 


Naveli smo važnije teorije o naciji. Ovdje nećemo ulaziti u njihovu analizu. To ćemo 
uraditi na drugom mjestu. Mnoge su neprihvatljive, posebno kada se, u poimanju nacije, 
oslanjaju pretežno na jednu vrijednost, kada naglašavaju samo jednu njezinu osnovicu, kada u 
svemu tome prenaglašavaju razne ideje 1 načela (ideju nacije, nacionalno načelo, ideologije, 
tradiciju) ali i kada napose ističu sentimente (nacionalnu svijest, nacionalnost, nacionalizam, 
nacionalni duh, nacionalni karakter itd.) vezane uz pojavu i razvoj nacije. 

Kada je međutim riječ o istraživanju pojave i integracije nacije, zašto nije prihvatljivo 
isticanje: samo jedne vrijednosti (kao što su: jezik, kultura, povijest, politika itd.), samo jedne 
njezine osnovice, te prenaglašavanje idejne strane i nacionalnih sentimenata? 

Na to nije teško odgovoriti. Ali uz uvjet da o svemu tome kritički mislimo. Dovoljno je za 
početak slijedeće. Prije svega valja prihvatiti činjenicu da naciju (kao posve novu zajednicu u 
građanskom društvu) ne tvori, niti to može, samo jedna vrijednost. Na njezinu pojavu i razvoj, 
kao nove integracijske zajednice - koja, u procesu dugoga trajanja, integrira sve segmente i 
sve dijelove, sve subzajednice, organizacije, institucije i vrijednosti jednog naroda - ne može 
utjecati pretežno jedna vrijednost ili samo jedan sustav ili samo jedna subzajednica. Jer ni 
jedna subzajednica sama za sebe (na pr. zajednica jezika, kulture, teritorija, ili pak politička 1 
ekonomska zajednica itd.) ne može preuzeti integracijsku ulogu i ujediniti (u novu nacionalnu 
cjelinu, u nacionalno jedinstvo) sve dijelove 1 sve segmente jednog naroda. Tu ulogu ima 
jedino nacionalna zajednica, kao nova integracijska zajednica u građanskom društvu. 

Ako dakle prihvatimo osnovnu spoznaju da je nacija zajednica, o čemu nema niti može 
biti spora, onda nam se vrata daljnjih spoznaja otvaraju pitanjima: što je potaklo i omogućilo 
pojavu nacije, kakva je to zajednica i u okviru kojeg društva se formira? Kako je rečeno, 
nacija nastaje ostvarenjem projekta Moderne, jer tek Moderna stvara uvjete za pojavu i 
modernizacijskih i integracijskih procesa na svim područjima društva. U tom smislu, nacija je 
zajednica posve novog integracijskog tipa, koja nastaje i razvija se unutra Moderne i 
građanskog društva. Novog integracijskog tipa, jer putem novih nacionalnih integracijskih 
osnovica (jezičnih, kulturnih, političkih, ekonomskih, pravnih, obrazovnih, komunikacijskih 
itd.) integrira sve dijelove, sve segmente i sva društvena područja jednog naroda u novu 
homogenu nacionalnu zajednicu. U svemu tome, kako vidimo, ključnu ulogu imaju procesi 
integracije i modernizacije, i to svih područja i svih dijelova društva, a ne samo jedne 
vrijednosti ili samo jednog sustava. Ako tako promatramo, lako je istražiti porijeklo i 
integracije svake nacije, jer se svaka razvija u posebnim prilikama.“ 


Definicije o narodu i naciji.- Postoje mnoge definicije o naciji. Da li su one više manje 
točne i jasne? O tome bismo mogli dosta raspravljati. No ovdje je problem druge vrste. Valja 
naime odgovoriti na pitanje: da li nam te definicije, uz uvjet da su jasne i neproturječne, daju 


** Usp. o tome: Smith 1983; Smith 1991; Weber 1976; Leclerq 1979; Kedourie 1966; Lerotić 1984; Breuilly 
1993; Deutsch 1969; Gellner 1994; Hobsbawm 1993; Kohn 1962. i drugi. 

* Smith 1983; Smith 1991; Kohn 1929; Weber 1976; Parsons 1969; Lerotić 1984; Tilly 1975; Rokkan 1970. 

%% Korunić 1997; Korunić 1998; Korunić 1998b; Korunić 1999. 

točne odgovore na pitanje što je to nacija, kada i kako nastaje, što utječe na njezinu integraciju 
i, napokon, u okviru kojeg društva nastaje? Ne, definicije o naciji, same po sebi, na sve nas to 
ne upućuju. Definicije su dakako potrebne, s njima se ponekad moramo služiti, ali nam one 
nikada neće pružiti uvid u povijesne i društvene procese: kako nacija, kao društvena i/ili 
socijetalna zajednica, nastaje i razvija se u epohi Moderne i postmoderne. A upravo su nam ti 
društveni procesi, osobito oni koji nastaju u epohi Moderne, ključ za istraživanje fenomena 
nacije. U tom smislu, definicije o naciji često zamagljuju suštinu problema, kako na razini 
spoznaje tako i na razini povijesnih 1 društvenih procesa. Zato moramo biti veoma oprezni 
kada se služimo definicijama o naciji. S gledišta spoznaje, one nisu mnogo korisne.“ 


Nacija i nacionalizam kao znanstveni problem 


Što je nacionalizam? Kako nastaje? Kako i na kojim se osnovicama razvija? Kakav mu je 
sadržaj? Kakva je uzajamna ovisnost nacije i nacionalizma? Na ta i druga istraživačka pitanja 
nužno je odgovoriti prije svake rasprave o naciji i nacionalizmu.“ 

Nacionalizam (nationalism, nationalisme, nationalismus) možemo definirati: a) kao 
svjesno djelovanje ljudi (na različitim područjima javnoga života) u duhu neke nacije, u cilju 
njezina razvoja i održavanja; b) kao svjetonazor koji zasebne nacionalne vrijednosti nadređuje 
svim ostalim građanskim vrijednostima; c) kao prekomjerno isticanje prava, težnji i 
vrijednosti vlastite nacije, često na račun drugih etničkih skupina, etničkih zajednica, te 
naroda i nacija; d) dakle kao agresivni nacionalizam; e) kao patriotizam (kao pozitivni oblik 
nacionalizma; f) kao nacionalno-političko načelo; g) kao nacionalnu svijest i osjećaj; h) kao 
politički pokret potaknut tim osjećajem; i) kao nacionalnu ideologiju itd. 

Mogli bismo nizati još mnoge definicije o nacionalizmu 1 analizirati njihove vrijednosti i 
opravdanost. Time međutim ne bismo mnogo doznali o porijeklu i integraciji nacije kao 
zajednice. Za sada je bolje odgovoriti na pitanja: prvo, da li nacionalizam prethodi naciji, 
kako tvrde mnogi autori u svojim raspravama, ili obrnuto; drugo, da li je prema tome 
nacionalizam "stvorio" naciju; treće, da li nacionalizam iskazuje bit nacije 1 da li je on 
održava na životu, tj. može li nacija egzistirati bez nacionalizma; četvrto, da li stoga putem 
nacionalizma možemo upoznati fenomen nacije, njezino porijeklo, integraciju i razvoj? 

Da bismo odgovorili na sve to, da bismo razvili kritičku znanost o naciji, nužno je uvijek 
istražiti sadržaj svakog nacionalizma, njegov intenzitet (naboj) i rasprostranjenost. Uz to, 
svaki nacionalizam sadrži najmanje slijedeće osnovice: a) nacionalnu svijest (1 individualnu i 
kolektivnu); b) tzv. nacionalnu volju, te dragovoljno pristajanje 1 poistovjećivanje; c) 
selektivnu solidarnost; d) odanost vrijednostima (izbor i odabir među tim vrijednostima); e) 
nacionalnu ideologiju, čiji se sadržaj prilagođava određenim ciljevima; f) organizirani pokret 
(politički, kulturni, ekonomski itd.); g) posebni odnos spram "stranaca" itd.** 

U svakom slučaju, s pojmom nacionalizma moramo biti veoma oprezni. To se često 
zaboravlja. Zato velike pogreške čine oni autori koji, raspravljajući o naciji, na početku svojih 


5 Usp. o tome: Smith 1983; Smith 1991; Smith 1998; Poutignat 1997; Anderson 1990; Hobsbawm 1993; Janjić 
1987; Kamenka 1976; Kohn 1962; Lerotić 1984; Seton-Watson 1980. 

52 Usp: Anderson 1990; Altermatt 1997; Armstrong 1982; Baron 1960; Bell 1974; Breuilly 1993; Delannoi 1991; 
Deutsch 1953; Deutsch 1969; Gellner 1998; Hobsbawm 1993; Rustow 1967; Kamenka 1976; Kohn 1945; Kohn 
1962; Lerotić 1984; Minogue 1967; Poutignat 1997; Smith 1983; Smith 1986; Smith 1998; Tilly 1975. 

6 Ne postoje temeljita istraživanja nacionalizma, etničkog i/ili nacionalnog identiteta i nacionalnih sentimenata u 
Hrvatskoj u XIX. i XX. stoljeću. Postojeća naime istraživanja nisu na teorijskoj i metodološkoj svjetskoj razini. 
Tome svakako valja posvetiti veliku pažnju. Literatura o tome: Šidak 1973; Šidak 1979; Stančić 1980; Banac 
1988; Stančić 1989; Korunić 1989; Jelavich 1992; Gross 1985; Gross-Szabo 1992; Behschnitt 1980. 

5 Altermatt 1997; Anderson 1990; Armstrong 1982; Bell 1974; Breuilly 1993; Delannoi 1991; Deutsch 1969; 
Gellner 1998; Hobsbawm 1993; Kamenka 1976; Kohn 1945; Kohn 1962; Minogue 1967; Seton-Watson 1980; 
Smith 1983; Smith 1991; Smith 1998. 

rasprava najprije navode definicije o nacionalizmu i naciji.“ Na taj način, preko tih definicija, 
oni stvaraju pretjerano uopćene sheme putem kojih pokušavaju raspravljati o fenomenu 
nacije. Dalje je sve više manje proizvoljno. Ako međutim u istraživanje porijekla 1 integracije 
nacije i društva krenemo kritički, tada valja iskazati najmanje slijedeće stavove. 

Prvo, glavna osnovica nacionalizma, bez obzira kako ćemo ga definirati, jest osjećaj i/ili 
nacionalna svijest (svijest o naciji) koju iskazuju pojedini ljudi, određene skupine, elita, 
političke stranke ili jedan narod u cjelini. Nacionalizam prema tome ide u red nacionalnih 
sentimenata, u red tzv. psiholoških stanja vezanih uz naciju. I tu, kako je već rečeno, nastaju 
veliki problemi. S gledišta spoznaje, pokazali smo, teško je ako ne i nemoguće istražiti 
sadržaj, intenzitet (naboj) i rasprostranjenost nacionalne svijesti i time svakog nacionalizma. 
Zato jer se i nacionalna svijest i nacionalizam (od patriotizma do agresivnog nacionalizma), 
njihovi sadržaji i intenziteti, stalno i neprekidno mijenjaju, i kod pojedinaca i kod svih 
društvenih grupa. Kada prema tome govorimo o nacionalizmu, morali bismo uvijek, ako je to 
uopće moguće, točno istražiti 1 njegov sadržaj i njegovu rasprostranjenost. Jer se istraživanje 
tih promjena (sadržaja i naboja nacionalnih sentimenata: i nacionalne svijesti i nacionalizama) 
sudara s mnogim teškoćama. Prva teškoća proizlazi iz činjenice da su oblici nacionalnih 
sentimenata, a napose tzv. nacionalna svijest (tj. znanje o vlastitoj naciji i osjećaj spram nje) i 
na njoj utemeljeni nacionalizmi, među sobom veoma različiti, da se razlikuju od čovjeka do 
čovjeka, od grupe do grupe, a napose da su različiti od vremena do vremena. Ti se sentimenti 
nikada ne pojavljuju u istom obliku, naboju i sadržaju. Druga teškoća odnosi se na činjenicu 
da se u nauci, ali i u široj javnosti, nacionalne sentimente najčešće pretjerano uopćava. Iz toga 
proizlazi njihova nedovoljna određenost. A njihovu sadržajnu nestalnost i stoga neuvjerljivost 
još više potiču razne nacionalne ideologije. Oprez u istraživanju je dakle više nego potreban. 

Drugo, ako naciju promatramo kao složenu društvenu zajednicu, koja nastaje i razvija se 
unutar epohe Moderne, unutar građanskog/civilnog društva, jer su isključivo te povijesne 
pojave omogućile i modernizacijske 1 integracijske procese, onda ostaje ovaj zaključak: 
nacionalizam ne prethodi naciji.“ U početnim etapama pojave nacije, s početnim ostvarenjem 
projekta Moderne, kada počinje djelatnost pojedinaca i skupina u cilju oblikovanja 
integracijskih nacionalnih osnovica, možemo govoriti o patriotizmu. Dok se nacionalizam 
(bilo u formi pretjeranog isticanja vlastitih nacionalnih vrijednosti ili u obliku agresivnog 
nacionalizma) javlja tek sa pojavom jače organizacije: obrazovanja, pismenosti, novinstva, 
sistema moderne komunikacije, političkog pokreta, političkog djelovanja i time nacionalnog 
pokreta, napose pod utjecajem raznih nacionalnih ideologija.“ 

Treće, ono što je najvažnije, preko nacionalizma mi ne možemo upoznati fenomen nacije, 
njezino porijeklo, integraciju i razvoj kao društvene zajednice, kao zajednice novoga 
integracijskog tipa koja se oblikuje u epohi Moderne. Svi oblici nacionalizma samo su 
popratna pojava. Pozitivni oblik (patriotizam) može biti koristan, dok agresivni nacionalizam 
u pravilu šteti razvoju svake nacije. No o svemu tome, za sva vremena i prostore, unutar 
svakog naroda napose, moramo uvijek provesti temeljita konkretna istraživanja. 

Osnovni je dakle zaključak da je nacionalizam promjenjiva vrijednost, da mu se 
neprekidno mijenja: sadržaj, intenzitet i rasprostranjenost. Kada prema tome upotrijebimo na 
primjer pojam hrvatski nacionalizam, nužno je uvijek ispitati sve to, njegovu promjenjivost 


5 Usp. na primjer: Gellner 1998; Altermatt 1997; Anderson 1990; Smith 1983. i drugi. 

5 Smith 1983; Smith 1991; Smith 1998; Armstrong 1982; Gellner 1998; Hobsbawm 1993; Goati 1979. 

" Usp. o tome: Altermatt 1997; Anderson 1990; Bell 1974; Delannoi 1991; Deutsch 1983; Deutsch 1969; 
Gellner 1994; Gellner 1998; Hobsbawm 1993; Kamenka 1976; Kohn 1945; Lerotić 1984; Minogue 1967; Seton- 
Watson 1980; Smith 1983. 

** Hobsbawm 1993; Seton- Watson 1980; Smith 1983; Smith 1991; Smith 1998. 

kod svih društvenih grupa, za svako doba i za svako vrijeme napose. U protivnom, ako to ne 
učinimo, služimo se nepreciznim pojmovima, preko kojih ne možemo upoznati stvarnost.“ 


Porijeklo nacije kao znanstveni problem 


Porijeklo nacije, i kao znanstveni problem i kao proces u kojem nacija nastaje, moramo 
vezati uz porijeklo naroda koji joj prethodi. Jer naciji, kako je rečeno, prethodi narod i ujedno 
njegova narodna zajednica u kojoj se organizirao. Drugim riječima, naciji prethodi narod i 
njegovo više manje dugo trajanje u povijesti." To je proces dugoga trajanja u kojem se, u 
posebnim društvenim i povijesnim prilikama, u svakom primjeru napose, oblikuje narodna 
zajednica. Ključno je međutim ovdje pitanje: kada i kako nastaje preobrazba naroda i njegove 
narodne zajednice u homogenu i/ili cjelovitu nacionalnu zajednicu i modernu naciju? Naravno 
da nam u svemu tome neće pomoći ni razne definicije o naciji ni isticanje postojanja 1 razvoja 
nacionalne svijesti niti "otkriće" da su pojedini ljudi (u raznim razdobljima) iskazivali tzv. 
"nacionalnu" volju time što su se "svjesno" opredijelili za svoju "otačbinu" (pokrajinu, 
zemlju, državu). "' Zašto? Zato jer porijeklo nacije, kao integracijske i/ili socijetalne zajednice 
novoga tipa, valja tražiti u nastajanju novih društvenih uvjeta. Ti uvjeti nastaju u novom 
vijeku, tijekom povijesnih i društvenih procesa u kojima nastaju posve nove i modernizacijske 
i integracijske osnovice. Razumije se da te osnovice nastaju tek u epohi Moderne, tek unutar 
građanskog/civilnog društva u razvoju. Ne ranije. Ne u epohi feudalizma. 

Međutim, kada je riječ o porijeklu i naroda i nacije, o njihovu formiranju i razvoju, 
moramo svakako razlikovati razna mišljenja koja o tome postoje u široj javnosti, na jednoj 
strani, od znanstveno utemeljenih pokušaja da se cjelovito istraže složeni povijesni i društveni 
procesi vezani uz fenomen nacije, na drugoj strani. Jer na oblikovanje mnogih uvjerenja o 
naciji u široj javnosti više utječu razne nacionalne ideologije i stavovi političara ideologa, i 
time razni ideologemi,“ negoli povijesna istina iza koje stoji znanost i znanstveni modeli. '* 

Zato svaka teorija o porijeklu nacije najprije mora odgovoriti na pitanje: kako je i kada 
nastala nacija kao (nacionalna) zajednica novoga integracijskog tipa, koji povijesni procesi 1 
koje osnovice (i modernizacijske i integracijske) potiču njezin razvoj, kakva je uzajamna 
ovisnost nacionalne zajednice (kao društvene i/ili socijetalne zajednice) i građanskog društva 
i, napokon, kakva joj je sudbina? 


* Korunić 1996; Korunić 1997; Korunić 1998; Korunić 1999. 

" Nužno je, prvo, razlikovati pojam naroda od pojma nacije i, drugo, razlikovati narodnu zajednicu (u kojoj 
se jedan narod organizira na mnogim područjima javnoga života, ali još nije postigao nacionalnu cjelovitost koja 
ujedinjuje sve njegove segmente i dijelove) od nacionalne zajednice, koja nacionalnu homogenost i cjelovitost 
postiže, u epohi Moderne i unutar građanskog društva, tijekom složenih procesa modernizacije i integracije, 
preobrazbom te iste narodne zajednice u modernu naciju. Ako sve to ne razlikujemo, teško ćemo shvatiti 
fenomen nacije i sve pojave vezane uz nju. 

7! Ako naciju promatramo preko subjektivnih činitelja (etničkog i nacionalnog identiteta, svjesnog opredjeljenja 
za neku etniju, pokrajinu ili zemlju, tj. preko etničkih i nacionalnih sentimenata) teško ćemo shvatiti njezinu 
pojavu, razvoj i procese integracije. Ako, međutim, naciju promatramo kao konkretnu zajednicu (i nacionalnu i 
socijetalnu), ako dakle krenemo od zbilje i naciju promatramo preko njezinih trajnih vrijednosti, kako smo 
pokazali u ovom radu, onda ćemo lakše moći pristupiti istraživanju njezina fenomena. 

42 Usp. o tome: Korunić 1997; Korunić 19984; Korunić 1998b; Korunić 19994; Korunić 1999b. 

5 Ideologem je, prvo, riječ ili novo značenje ili jedinica jezika nastala u okviru ideologije i, drugo, fraza koja u 
nekoj ideologiji dobiva simboličku vrijednost pripadanja i prepoznavanja u pisanju tekstova i načinu izražavanja. 
" Smith 1983; Smith 1991; Smith 1998; Poutignat 1997; Tilly 1975; Bell 1974; Delannoi 1991; Deutsch 1953; 
Deutsch 1969; Janjić 1987; Goati 1979; Korunić 1997; Korunić 1998. 

2 Usp. o tome: Smith 1983; Smith 1991; Tilly 1975; Poutignat 1997; Delannoi 1991; Janjić 1987; Lerotić 1984. 

lako, na prvi pogled, postoje mnoge teorije o narodu i naciji, ipak se u biti sve one 
osnivaju na jednoj: na teoriji o etnogenezi.“ Etnogeneza proučava proces nastanka i razvitka 
etnija: etničkih zajednica, naroda i nacije. Međutim, teorija etnogeneze nije idealna, ima niz 
nedostataka i nije odgovorila na mnoga pitanja. Etnogeneza proučava "prve uzroke" i pitanje 
prvobitnosti. Oslanja se uglavnom na istraživanje: subjektivnog doživljaja etnija, etničkog 
porijekla, etničkog i/ili nacionalnog identiteta, bliskih rodoslovnih struktura, pojave i razvoja 
nacionalnih sentimenata i/ili psiholoških stanja vezanih uz naciju (svijesti, osjećaja, volje, 
duha, karaktera, načela) i raznih nacionalnih ideologija." A u svemu je tome dakako lako 
otkriti nedostatak proučavanja društvenih sistema i društvene uvjetovanosti pojave i razvoja 
naroda i nacije. Jer, istini za volju, iako etnogeneza ne ispušta potpuno iz vida društvenu 
uvjetovanost razvoja etnosa, ipak se u istraživanju etničkog identiteta (porijekla i razvoja 
etnija: etničkih zajednica i naroda) pretežno oslanja na subjektivne doživljaje etnija. * 

Nasuprot stoga teoriji o etnogenezi (a tada je uglavnom riječ o porijeklu i razvoju naroda, 
ali ne kao narodne zajednice, čija se i organizacija i struktura mijenja u različitim društvenim 
sistemima), u svakom je pogledu naprednija ona teorija koja polazi od socio-geneze naroda i 
nacije," koja istražuju društvene sisteme, strukturalne promjene društvenih sistema koji se 
zbivaju na prijelazu iz duge epohe feudalizma u epohu građanskog društva, koja proučava 
totalitet društvenih odnosa i time društvenu uvjetovanost: porijekla i razvoja naroda (i narodne 
zajednice), te porijekla i integracije nacije (1 nacionalne zajednice) u razdoblju Moderne i 
građanskog društva, unutar složenih procesa modernizacije i integracije cjelokupnog života 
jednog naroda, u pojedinim razdobljima i posebnim uvjetima razvoja Moderne. 

Pritom su tri razine razvoja etnosa (ethnos: razvoj narodnosti i naroda uopće) važne za 
proučavanje porijekla i integracije nacije. Najprije moramo upoznati cjelinu: proces u kojem 
se ogleda pojava i razvoj cjelokupnog etnosa: od pojave etničkih grupa i skupina, preko 
rodova i plemena do pojave naroda i nacije i organizacije cjelokupne međunarodne zajednice. 
Jer ni jedan segment, ni jedan dio etnosa izdvojen sam za sebe, ne možemo u potpunosti 
razumjeti u njegovom razvoju ako ne sagledamo njegovu cjelinu unutar povijesne i društvene 
uvjetovanosti. A to proučava socio-geneza etnosa. Drugo, nužno je zatim dobro poznavati 
ono što je prethodilo pojavi nacije, a to je pojava 1 razvoj konkretnog naroda. To je ključna 
spoznaja koja nas uči da naciji uvijek prethodi konkretni narod i njegova narodna zajednica 
unutar koje organizira cjelokupni javni život: totalitet društvenih i povijesnih odnosa. Bez 
temeljitog poznavanja svih tih etapa - bez dobrog poznavanja povijesti određenog naroda, 
organizacije njegove narodne zajednice, svih njezinih organizacija, institucija i subzajednica, 
te sveopćeg kulturnog, političkog i društvenog razvitka - nije moguće objasniti porijeklo i 
integraciju ni jedne nacije. Taj razvitak, kao proces u kojem se formira narod i organizira 
njegova narodna zajednica, proučava socio-geneza naroda i narodne zajednice. Treće, tek 
zatim možemo pristupiti proučavanju porijekla, integracije 1 razvitka određene nacije. A to 
proučava socio-geneza nacije i nacionalne zajednice. 


"* Etnogeneza: etno (ethnos - narod, tj. odnosi se na narod i narodnu baštinu) + geneza (nastanak, postanak, 
postojanje) = porijeklo, postanak i razvoj naroda. 

" Smith 1983; Smith 1991; Smith 1998; Bell 1974; Delannoi 1991; Poutignat 1997; Janjić 1987; Lerotić 1984. 

" Usp: Altermatt 1997; Anderson 1990; Bauer 1983; Hayes 1931; Kohn 1945; Smith 1983; Smith 1991; Smith 
1998; Banac 1988; Behschnitt 1980; Budak 1995; Budak 1999; Gross 1981; Gross 1985; Stančić 1998; Stančić 
1999; Korunić 1997; Korunić 1998a; Korunić 1998b; Korunić 1999. 

? Sociogeneza naroda i nacije: socio- (prvi dio riječi koji označava ono što se odnosi na zajednicu i društvo) + 
geneza (nastanak, postanak, postojanje) = porijeklo i razvitak i naroda (kao narodne zajednice) i nacije (kao 
nacionalne zajednice) unutar određenog društva: unutar društvenih sistema i totaliteta društvenih odnosa. 

* Deutsch 1963; Hayes 1931; Kohn 1929; Kohn 1946; Lerotić 1984; Lerotić 1985; Lijphart 1992; Maritain 
1992; Suić 1995; Korunić 1997; Korunić 19984; Korunić 1998b; Korunić 1999.a; Korunić 1999b. 

*! Usp: Korunić 1997; Korunić 19984; Korunić 1998b; Korunić 1999. 

Uz uvjet da sve te tri razine etnosa proučava unutar složenih društvenih i povijesnih 
procesa, svaka teorija o porijeklu i integraciji nacije, koja slijedi osnove teorije o sociogenezi 
naroda i nacije, mora polaziti od slijedećih općih spoznaja: a) da je pojava i razvoj naroda i 
nacije dugotrajni proces i da taj proces još uvijek nije završen; b) da na oblikovanje identiteta 
i individualnosti i naroda i nacije, na njihovu pojavu i razvitak, utječu brojne vrijednosti (iz 
područja: jezika, književnosti, kulture, tradicije, obrazovanja, vjere, prava, političkog i 
državnog sistema, privrede, društvenih sistema, kapitalizma itd.) u njihovoj međusobnoj 
interakciji, te da su nositelji tih vrijednosti mnoge organizacije, institucije, subzajednice i 
društveni podsistemi; c) da društvo (i kao društveni sistem i kao totalitet društvenih odnosa) i 
time sistem društvenih odnosa uopće bitno utječu na formiranje naroda i nacije; d) da je nacija 
nastala i razvila se (kao zajednica novoga integracijskog tipa) tek u razdoblju Moderne, tek 
unutar građanskog/civilnog društva, tijekom procesa modernizacije 1 integracije, kada nastaje 
proces preobrazbe narodne zajednice u homogenu i cjelovitu nacionalnu zajednicu. 

Da bismo na primjer mogli raspravljati o porijeklu i integraciji hrvatske nacije, ili bilo 
koje druge nacije, moramo znati što je nacija, kada se u povijesti pojavljuje, kada nastaje i 
kako se razvila, na kojem sustavu vrijednosti se formira i u okviru kojeg društvenog sistema. 
Drugim riječima, moramo istražiti kakva je međusobna ovisnost nacije i društva. 

Nacija je najcjelovitija društvena zajednica (tj. "homogena" 1 "jedinstvena" nacionalna 
zajednica) koja je nastala i razvila se tijekom dugotrajnih procesa modernizacije i integracije 
unutar epohe Moderne i građanskog društva. Ali proces njezina razvitka nije završen, kao što 
nije prestao ni razvitak građanskog/civilnog društva. No nacija, kako je rečeno, nije društvo: 
nacija je zajednica u građanskom društvu. U građanskom društvu, tijekom razvoja Moderne, 
nacija se, kao zajednica, pojavljuje dakle u dva međusobno povezana oblika i time na dvije 
razine: kao nacionalna zajednica i ujedno kao socijetalna (društvena) zajednica. I na jednoj i 
na drugoj razini, i u jednom i u drugom obliku, nacija kao zajednica ima snažnu i svestranu 
integracijsku ulogu: ona je integracijska zajednica novoga tipa u građanskom društvu. To je 
njezina trajna društvena uloga. Ni jedna druga zajednica nema tu funkciju. Nužno je dakle 
naciju promatrati, jer ona to jest, i kao nacionalnu 1 kao socijetalnu (društvenu) zajednicu. 
Valja međutim istaći: prvo, da je u epohi Moderne nacionalna zajednica prevladavala nad 
socijetalnom zajednicom i, drugo, da u epohi postmoderne, gledajući unutar procesa opće 
globalizacije, socijetalna zajednica prevladava nad nacionalnom. U tom smislu, promatrajući s 
gledišta procesa dugoga trajanja, postmoderna je ujedno i postnacionalna epoha.“ 


Integracija nacije kao znanstveni problem 


Potrebno je prije svega odgovoriti na pitanje što je integracija, a što proces nacionalne 
integracije? Integracija je pretvaranje, spajanje ili ujedinjavanje dijelova u cjelinu, njihovo 
objedinjavanje. Proces je zakonomjerni slijed stanja, faza ili pojava ili tok razvitka nečega. 
Proces integracije jest zakonomjerni tok ili slijed pretvaranja dijelova u cjelinu. Prema tome, 
proces nacionalne integracije jest zakonomjerni tok ili slijed pretvaranja svih "dijelova" 
jednog naroda i njegove narodne zajednice (svih sub-zajednica, organizacija, institucija, 
segmenata, teritorija, pokrajina, nacionalnih vrijednosti itd.) u jednu novu cjelovitu homogenu 
nacionalnu zajednicu. To je proces pojave, formiranja i razvitka jedne nacije (kao nacionalne 1 
ujedno kao socijetalne zajednice novoga integracijskog tipa), proces vrlo složen, dugotrajan i 
neravnomjeran i na mnogim područjima i segmentima još uvijek nezavršen. 


* Korunić 1997; Korunić 1998a; Korunić 1998b Korunić 1999a; Korunić 1999b. 

5 Korunić 1997; Korunić 1998; Korunić 1999; Stančić 1998; Smith 1983; Smith 1991; Smith 1998. 

že Usp: Altermatt 1997; Anderson 1979; Armstrong 1982; Bell 1974; Delannoi 1991; Deutsch 1953; Deutsch 
1969; Hobsbawm 1993; Janjić 1987; Kohn 1929; Kohn 1945; Lerotić 1984; Maritain 1992; Seton-Watson 1980; 
Smith 1983; Smith 1991; Smith 1998; Tilly 1975. 

No, prema našim istraživanjima, nacija nije, kako se misli, zbroj određenih vrijednosti ili 
cjelina. A nije točna ni tvrdnja da na njezino formiranje ponajviše utječe "nacionalno- 
integracijska ideologija".** Ništa više nam na sva ta pitanja ne može odgovoriti ni tvrdnja 
većine znanstvenika da je na proces formiranja nacije ponajviše utjecala nacionalna svijest i 
nacionalno osjećanje, tj. svijest o vlastitoj naciji i/ili svjesno opredjeljenje za "otadžbinu" 
(domovinu, zemlju, pokrajinu).** Mnogi navode pojedine vrijednosti koje su, prema njihovu 
shvaćanju, imale ključnu ulogu u formiranju pojedinih nacija 1 dale im osnovna obilježja. 
Tako se, prema njihovu istraživanju, na primjer pojavila "jezična nacija" (jezik kao osnova 
nacije); "politička nacija" (politika 1 politički sustav kao osnova nacije); "povijesna nacija" 
(povijest, tradicija 1 trajanje u povijesti kao osnova nacije); "kulturna nacija" (kultura uopće 
kao osnova nacije); religija kao čimbenik u formiranju i nacionalne svijesti i nacije itd.“ 

Nije teško dokazati da su sve te tvrdnje i sve te teorije neodržive.“ Nacija se formira, 
kako je rečeno, u epohi Moderne i unutar građanskog društva: tijekom procesa modernizacije 
i integracije cjelokupne narodne zajednice. Nacija prema tome nastaje preobrazbom narodne 
zajednice (u kojoj jedan narod organizira cjelokupni javni život) u posve novu homogenu 
nacionalnu zajednicu: u modernu naciju. Pritom, da bismo mogli upoznati taj složeni proces 
nastanka posve nove zajednice, nužno je istražiti: prvo, koje su povijesne i društvene pojave 
omogućile nastanak nacije i, drugo, koji procesi utječu na oblikovanje nacije kao zajednice (i 
nacionalne i socijetalne). U tome dakako najvažniju ulogu imaju epoha Moderna i modernost: 
procesi modernizacije i integracije u građanskom društvu. A to su procesi dugoga trajanja. 

Kako smo već upoznali, nacija nastaje u epohi Moderne. Drugim riječima, Moderna je 
epoha nacija. Dok je postmoderna, kako je rečeno, post-nacionalna epoha, u kojoj se nacija, 
unutar procesa opće globalizacije, pojavljuje kao pluralna i demokratska socijetalna zajednica. 
To je proces dugoga trajanja nastajanja novoga svijeta. A u svemu tome, i u epohi Moderne i 
u epohi postmoderne, i dalje ključnu ulogu imaju procesi modernizacije i integracije.*? 

Kada je međutim riječ o društvenom sistemu na kojem počiva Moderna, o društvu koje je 
omogućilo razvoj modernosti i integracije i ujedno formiranje moderne nacije kao posve nove 
društvene zajednice - sistemu koje jednom narodu u toj zajednici pruža uvjete za formiranje 
totaliteta društvenih odnosa, za njegovu organizaciju na svim područjima javnoga života, 
čime narod postiže cjelovitost i homogenost zajednice kao nikada ranije - onda je neosporno 
da nacija nastaje 1 može nastati samo unutar građanskog društva u razvoju, da se integrira i 
razvija zajedno s razvojem tog suvremenog društva. Ne prije, ne u ranijim društvenim 
sistemima: ne u feudalizmu, jer je to nemoguće.“ Njezin je razvitak (pojava, integracija, 
razvojne etape i budućnost) ovisan o napretku građanskog društva, o ostvarenju projekta 
Moderne i napretka uopće. Isto je tako 1 razvitak građanskog društva (i ujedno modernosti, 
ideje napretka, demokracije, parlamentarizma itd.) ovisan o razvoju demokratske nacionalne 
zajednice. Promjena strukture i/ili poremećaj na jednoj strani (unutar nacionalne zajednice) 
izaziva promjene i poremećaj na drugoj strani (u razvitku Moderne, građanskog društva i 
demokracije). To su dakle vrlo složene ali 1 najcjelovitije povijesne tvorevine o kojima ovisi 
modernizacija i integracija u međusobnoj ovisnosti: one su kompatibilne. *' 

Prema tome, integracija nacije (proces u kojem nastaje posve nova homogena i cjelovita 
nacionalna zajednica) nastaje tek u epohi Moderne, unutar složenih i međusobno povezanih 
procesa na čiji slijed pojava 1 stanja utječu "građanske" revolucije: građanska, industrijska, 


3 Usp: Gross 1981; Gross 1985; Gross-Szabo 1992; Stančić 1985; Stančić 1989; Korunić 1989; Korunić 1991. 
** Budak 1999; Gross 1985; Stančić 1989; Korunić 1997; Korunić 1998. 

*" Usp. na primjer: Dugandžija 1983; Čičak-Chand 1998, 121-141; Baron 1960. 

** Usp. literaturu u bilj. od br. 51-59. 

Z Usp: Kemper 1993; Kalanj 1994; Supek 1996; Vattimo 1991; Korunić 1998; Korunić 1999. 

* Usp. na primjer: Anderson 1990; Hobsbawm 1993; Seton-Watson 1980; Budak 1999. 

*! Berger 1979; Berger-Luckmann 1973; Kalanj 1994; Kemper 1993; Maritain 1992; Supek 1996; Vattimo 1991. 

urbana, obrazovna, prosvjetna, znanstvena, ekonomska, kapitalistička, komunikacijska 1 
tehnološka. Samo je tu, u svim tim procesima i modernizacije 1 integracije, moguće 
proučavati fenomen nacije. Jer se samo u okviru tih povijesnih i društvenih procesa pojavljuju 
trajne vrijednosti (trajne integracijske nacionalne osnovice) na kojima nastaje nacija kao 
trajna zajednica, strukturirana na trajnim i neprolaznim vrijednostima. 

Da bi se međutim određena nacija mogla u povijesti pojaviti, i u tim vrlo složenim 
procesima društvene integracije dalje razvijati, mora joj prethoditi, kako je rečeno, određeni 
narod 1 njegova narodna zajednica u kojoj se on organizirao (unutar institucija, subzajednica, 
društvenih podsistema) na mnogim područjima: uprave, sudstva, političkog sistema, privrede, 
obrazovanja, vjere itd. Naciji stoga prethodi određeni narod, koji ima svoju povijest tijekom 
koje se oblikovao na mnogim područjima javnoga života, do pojave Moderne i građanskog 
društva kada postupno počinju i modernizacijski i integracijski procesi. Do tada se taj narod 
razvijao unutar feudalnog i kasno-feudalnog društvenog sistema i, kada je riječ o narodima u 
Habsburškoj monarhiji, u kojoj se razvijao 1 hrvatski narod, unutar društva prosvijećenog 
apsolutizma (od sredine XVIII. stoljeća do početka 1848. godine). 

Prema svemu što je rečeno možemo zaključiti da je tek projekt Moderne (prosvjetiteljstvo, 
tzv. "buržoaske revolucije", posebno industrijska i buržoaska revolucija, a napose osnovice 
građanskog društva, te osnove demokracije 1 opći napredak) omogućio nešto posve novo: 
procese modernizacije 1 integracije (i vertikalne i horizontalne),** te homogenizaciju narodne 
zajednice, što je vodilo do njezina prestrukturiranja u naciju i zatim u homogenu nacionalnu 
zajednicu. Tek dakle pod utjecajem razvoja Moderne i time građanskog društva započinje 
proces nastanka moderne nacije, dugi proces njezine integracije i modernizacije. 

Ali, kako smo već mogli uočiti, proces daljnjeg razvoja nacije nije završen, kao što nije 
završen ni proces (pre)strukturiranja Moderne i građanskog društva. Njihova se transformacija 
(i Moderne i građanskog društva i nacije) i dalje nastavlja: na tu transformaciju, u svakom 
pogledu i na svim područjima, danas utječe postmoderna: procesi opće globalizacije. 

Ključno dakle granično razdoblje kada se jedan narod jače integrira i kada počinje njegova 
preobrazba u naciju jest početak ostvarenja projekta Moderne, nakon industrijske i buržoaske 
revolucije, na kojima počiva pojava svih drugih "građanskih" revolucija, bez kojih nema ni 
napretka niti pojave moderne nacije kao homogene nacionalne zajednice u konkretnim 
sredinama. To je ujedno i početak oblikovanja osnovica građanskog društva, organizacije 
temeljnih podsustava tog društva. A to su ove osnovice: građanske slobode, pravni i 
parlamentarni sustav, sistem parlamentarne demokracije, sistem predstavničke vlasti, slobodni 
izbori, višestranački sistem, novi politički sistem, organizacija zakonodavne, te izvršne i 
sudske vlasti, kapitalistička privreda, industrijalizacija zemlje, slobodno tržište, napose nova 
organizacija kulturnih, političkih, državnih, privrednih, upravnih, obrazovnih, društvenih i 


* Trajne i neprolazne nacionalne vrijednosti su na pr.: zajednica jezika (književni jezik, književnost, njihova 
tradicija); nacionalna kultura i/ili kulturna zajednica (razvoj književnosti, znanosti, lijepe umjetnosti, urbanih 
sredina i cjelokupna njihova tradicija); zajednica teritorija (etnički, politički i državni teritorij); politička 
zajednica (nastaje ujedinjenjem segmenata jednog naroda i njegovih pokrajina u jednu političku cjelinu, koja 
ima samostalni politički sustav); državna zajednica (organizacija samostalne države jednog naroda); ekonomska 
zajednica (nacionalno tržište, proizvodnja, ekonomija, bankarstvo); cjelokupna tradicija itd. Sve su te zajednice 
i sve nacionalne vrijednosti utemeljene na mnogim nacionalnim udrugama, organizacijama i institucijama. Na 
tom području, u međusobnoj interakciji mnogih vrijednosti, na području zbilje, valja tražiti porijeklo i razvoj 
nacije. Usp. o tome: Korunić 1997; Korunić 1998a; Korunić 1998b; Korunić 1999a; Korunić 1999b. 

* Korunić 1998a; Korunić 1998b. 

* "Vertikalna" integracija nastaje u procesu ostvarenje općih građanskih sloboda, napose ostvarenjem načela 
jednakosti i ravnopravnosti u demokratskim sustavima), ukidanjem dakle svih privilegija i nejednakosti među 
ljudima; "horizontalna" integracija nastaje ujedinjenjem svih segmenata i svih pokrajina jednog naroda u 
cjelovitu političku zajednicu. I jedan i drugi proces integracije ostvaruje se unutar građanskog društva. 

* Kemper 1993; Kalanj 1994; Supek 1996; Vattimo 1991; Korunić 1997; Korunić 1998; Korunić 1999. 

drugih nacionalnih institucija, opredjeljenje za procese modernizacije i razvoja, pluralizam 
ideja, stavova i ciljeva itd.%* 

Prema tome, projekt Moderne i proces strukturiranja i izgradnje novoga građanskog 
društva - proces u kojem se izgrađuje svijet općeg napretka, u kojem se oblikuje sustav novih 
društvenih odnosa i struktura, u kojem se izgrađuje posve novi politički, državni, upravni, 
obrazovni, kulturni, ekonomski i drugi sustavi - jest ujedno 1 početak procesa jače integracije 
nacije. Riječ je dakako o procesu dugoga trajanja. Pojedini segmenti, i pojedine subzajednice i 
pojedini društveni podsustavi, kao nositelji novih integracijskih nacionalnih osnovica, u tijeku 
tih vrlo složenih procesa različito se organiziraju i homogeniziraju. Ta se 1 integracija i 
homogenizacija, gledajući u cjelini, odvija unutar različitih ritmova. Tako, na primjer, 
kulturna zajednica (i kulturna homogenizacija) jednog naroda i ujedno društveni podsistem 
kulture (i time proces sociokulturne integracije) može u organizaciji i integraciji prethoditi 
političkoj ili ekonomskoj integraciji. Ali je neosporno da mora postojati više tih subzajednica 
(osobito: jezična, književna, kulturna, politička, ekonomska, obrazovna, vjerska itd.), 
najvažniji društveni podsistemi (napose podsistem: kulture, politike, privrede, prava itd.) i 
ključne nacionalne institucije (kulturne, političke, društvene, ekonomske itd.). Jer su sve te 
nove organizacije (i subzajednice i društveni podsistemi i institucije) nositelji integracijskih 
nacionalnih osnovica (koje nastaju na području: novog književnog jezika, književnosti, 
obrazovanja, nove nacionalne kulture, političkog sistema, privrede, kapitala, industrijalizacije 
itd.) na kojima se, u njihovoj međusobnoj interakciji, formira nacija i kao nacionalna i kao 
socijetalna zajednica novoga integracijskog tipa unutar Moderne i građanskog društva.?" 

Možemo dakle zaključiti da se moderna nacija (kao nacionalna i ujedno kao socijetalna 
zajednica) može pojaviti samo u onoj sredini u kojoj je jedan narod prije njezina formiranja, 
prije pojave Moderne, organiziran više manje u homogenu narodnu zajednicu. Ako se je taj 
narod, u konkretnoj sredini, organizirao na različitim razinama: u više sub-zajednica, prije 
svega unutar etničke, jezične, kulturne, književne, obrazovne, teritorijalne, ekonomske i 
političke zajednice. Ako je unutar njih organizirao temeljene institucije i ako posjeduje 
osnovne oblike vlasti i uprave na svom teritoriju. A s pojavom Moderne i građanskog 
društva, i time s razvitkom novih društvenih podsistema (kulture, politike, prava, privrede 
itd.), kao i novih integracijskih činitelja, taj se narod i njegova narodna zajednica, tijekom 
dugoga procesa integracije i modernizacije, pretvara u naciju. Ne prije, jer ni jedna druga 
pojava i ni jedno drugo društvo (osim Moderne i građanskog društva) nisu omogućili takve 
procese modernizacije i integracije. Ni jedno drugo društvo, osim građanskog društva i 
njegovih demokratskih osnovica koje je tek projekt Moderne utemeljio, nije započelo 
ostvarivati slobodu i jednakost svih građana, opće građanske slobode, te stvarati osnovice na 
kojima nastaje posve nova zajednica: nacija kao zajednica posve novoga integracijskog tipa. 

U svakom slučaju, moderna nacija nastaje i razvija se u složenom procesu modernizacije i 
integracije: međusobnim povezivanjem i ujedinjavanjem svih dijelova jednog naroda (svih 
njegovih sub-zajednica koje obuhvaćaju: sve institucije, dijelove, segmente, pokrajine i sve 
nacionalne vrijednosti) u novu cjelovitu nacionalnu zajednicu. Te su se subzajednice (napose: 
jezična, kulturna, politička, ekonomska, etnička, narodna, obrazovna, teritorija, vjerska, 
socijetalna i povijesna zajednica) počele razvijati, na različitim razinama u svojim ranim 
fazama, već unutar narodne zajednice, dakle prije pojave Moderne i građanskog društva. Ali 
će se sve te sub-zajednice još više razvijati, homogenizirati i integrirati - a to znači da će 


* O pojavi tih osnovica u Hrvatskoj, usp: Korunić 1998a; Korunić 1998b; Korunić 1999; Stančić 1998. 

* Korunić 1998a; Korunić 1998b; Korunić 1999; Kemper 1993; Kalanj 1994; Supek 1996. 

* Ovdje je stoga važno zaključiti: 1) ako polazimo od etničkih sentimenata, od subjektivnih doživljaja nacije i 
od etničkog identiteta, onda možemo "naciju" tražiti u svim vremenima i prostorima, naći ćemo je i u "starom" i 
u srednjem vijeku; 2) ako međutim krenemo od objektivnih atributa, od činjenice da je nacija zajednica u 
određenom društvu, onda ćemo tražiti društvene i povijesne uvjete njezine pojave, integracije i razvoja. 

horizontalno obuhvatiti cjelokupni etnički i politički prostor jednog naroda i vertikalno sve 
njegove društvene strukture - tek ostvarenjem projekta Moderne i građanskog društva, kada će 
se pojaviti posve nove zajednice u posve novom obliku i sadržaju. ?? 

Osim toga, Moderna i građansko/civilno društvo utemeljuju novi tip političkog poretka i 
donose novi društveni i pravni sustav, koji su osnovani na prirodno-pravnoj teoriji. Zato je 
građansko društvo ujedno i političko društvo. A iskazuje se u posve novom obliku socio- 
političkog, socio-kulturnog, socio-ekonomskog i civilizacijskog sustava, u vladavini prava, 
pravne države, parlamentarizma, zakona, zakonodavne vlasti i nacionalnog suvereniteta. No 
najvažnije je istaći da Moderna i građansko društvo donose posve nove oblike integracije. 
Najsnažniji se integracijski procesi iskazuju kroz ove društvene podsisteme: 

E Političke integracije, a ostvaruje se: 
a) putem nove političke organizacije, organizacije političke zajednice, trodiobe vlasti, 
političkih institucija i političkih stranaka, kroz parlamentarizam i izborni sistem; 
b) putem ostvarenja nacionalnih političkih programa, ciljeva i ideja; 
€) putem horizontalne integracije: kroz političko i teritorijalno ujedinjenje.“ 
II. — Ekonomske integracije, a ostvaruje se: 
a) razvojem kapitalističke privrede i robno-novčanih odnosa; 
b) stvaranjem slobodnog nacionalnog tržišta; 
c) razvojem privrede, kapitala, novčarskih zavoda i banaka; 
d) putem industrijalizacije i tehničkog razvoja zemlje; 
e) ekonomskom homogenizacijom zemlje.!“' 
II. Kulturne integracije, a ostvaruje se: 
a) razvojem školstva, obrazovanja, pismenosti; 
b) razvojem književnog jezika, književnosti, znanosti i više kulture uopće; 
C) organizacijom nacionalnih kulturnih i znanstvenih institucija; 
d) stvaranjem novih kulturnih vrijednosti; 
e) utemeljenjem posve novih integracijskih kulturnih nacionalnih osnovica. 
IV. Društvene integracije, a ostvaruje se: 
a) ostvarenjem građanskih sloboda i demokracije; 
b) ostvarenjem slobode, jednakosti i ravnopravnosti svih ljudi = vertikalna integracija; 
c) razvojem različitih razina unutrašnje povezanosti, solidarnosti i integracije, koja se 
na najvećoj razini postiže u socijetalnoj zajednici građanskog društva. “7 


Posve je dakako jasno da takvi snažni i sveobuhvatni procesi integracije i modernizacije 
nastaju tek ostvarenjem projekta Moderne, tek unutar građanskog/civilnog društva. Ne mogu 
dakle nastati, ili su vrlo slabi i ograničeni na pojedinim područjima i na razini regija, u 
feudalnom i kasnofeudalnom društvu. Svi ti procesi modernizacije 1 integracije - procesi 
stvaranja jednog novog svijeta, kada narod utemeljuje posve nove integracijske nacionalne 
osnovice, koje postupno okupljaju sve njegove segmente u nacionalne cjeline - snažno utječu 
na pojavu i razvoj nacije kao zajednice novoga integracijskog tipa: tek tada se, u razdoblju 
Moderne i građanskog društva, nacija formira kao nacionalna i kao socijetalna zajednica. 

U tijeku tog razvitka prisutna je još jedna razina integracije: na području formiranja novih 
oblika zajednice. U procesu formiranja nacije kao društvene zajednice, kako je rečeno, 
ključnu ulogu ima pojava koju utemeljuje Moderna: integracija kao proces dugoga trajanja. 
Integracija se sada iskazuje kao proces u kojem se dijelovi i segmenti (jednog naroda) 
pretvaraju u homogene nacionalne cjeline: ujedinjuje se ono što je tijekom stoljeća bilo 


* Korunić 1997; Korunić 1998; Korunić 1998b; Korunić 1999. 

Ko) Hrvatskoj usp: Korunić 19984; Korunić 1998b; Stančić 1998; Gross 1985; Gross-Szabo 1992. 
! O Hrvatskoj usp: Gross 1985; Gross-Szabo 1992. i literaturu u tim knjigama o privrednom razvoju. 
!? Usp. o tome: Korunić 1997; Korunić 1998a; Parsons 1991. 

razjedinjeno, ali 1 ono što nastaje. Kada je riječ o naciji (kao socijetalnoj zajednici koja nastaje 

u epohi Moderne i građanskog društva) jasno je da je taj proces integracije potakao: 

a) stvaranje integracijskih nacionalnih osnovica (na području novog književnog jezika, viših 
oblika kulturne, kapitalističke privrede, kapitala, novog političkog sistema, organizacija i 
institucija itd.) koje su postepeno, korak po korak okupljale i/ili integrirale sve dijelove i 
sve segmenata jednog naroda oko i unutar tih novih integracijskih nacionalnih osnovica, 
te njihovo međusobno povezivanje u nove nacionalne cjeline; 

b) integraciju i homogenizaciju sub-zajednica (kulturne, političke, državne, ekonomske, 
obrazovne itd.) i njihovo međusobno povezivanje unutar šire nacionalne zajednice; 

C) integraciju društvenih podsistema (kulture, privrede, politike, prava, vjere itd.), kao 
dijelova sistema građanskog društva, u homogenu nacionalnu zajednicu. 


Prema tome, istovremeno su tekle dvije razine integracije zajednice: prvo, integracija 
samih subzajednica (integracija jezične, kulturne, političke, državne, ekonomske i socijetalne 
zajednice) koje su unutar sebe integrirale sve nacionalne vrijednosti, organizacije i institucije 
i, drugo, integracija svih tih subzajednica u novu homogenu nacionalnu zajednicu.! 

Pritom sve te subzajednice - prije svega: kulturnu (jezik, književnost, znanost, lijepa 
umjetnost, arhitektura, kulturna tradicija 1td.), te obrazovnu, političku, ekonomsku, vjersku 1 
socijetalnu - valja promatrati i kao relativno autonomne društvene podsisteme (kao podsistem 
kulture, politike, privrede, prava, vjere, obrazovanja 1td.). Za svaku su međutim subzajednicu, 
promatrajući je i kao podsistem nekog društva, važni ovi procesi: 

a) proces horizontalne integracije i homogenizacije, a ostvaruje se širenjem iz centra (1 iz 
urbanih sredina) na periferiju i u pojedine pokrajine (i na ruralna područja) i postupnim 
uključivanjem u tu subzajednicu cjelokupnog etničkog 1 političkog prostora jednog 
naroda, svih njegovih dijelova i segmenata i 

b) proces vertikalne integracije i homogenizacije, a ostvaruje se postupnim uključivanjem u 
tu subzajednicu svih društvenih struktura jednog naroda, tj. cjelokupnog stanovništva na 
njegovom teritoriju, a to se postiže tek unutar demokratskog građanskog društva. 


Važno je pritom imati na umu da ni jedna ta sub-zajednica (ni jezična ni kulturna ni 
vjerska ni ekonomska ni politička ni etnička niti bilo koja druga), koja se formira unutar šire 
narodne zajednice, ne može izdvojeno 1 sama za sebe preuzeti ulogu integracijske nacionalne 
i/ili socijetalne zajednice, koja bi ujedinila 1 integrirala sve dijelove i sve segmente jednog 
naroda u homogenu nacionalnu cjelinu. Zato nije moguće, čak ni teorijski, zamisliti nastanak 
tzv. "kulturne nacije" ili "jezične nacije" ili bilo koje druge na jednoj vrijednosti. '* 

Mogli bismo dakle zaključiti da postupnim ostvarenjem projekta Moderne nastaje proces 
strukturiranja i integracije građanskog/civilnog društva i ujedno proces integracije moderne 
nacije 1 nacionalne zajednice. To su prema tome dva kompatibilna povijesna i društvena 
procesa. Pritom u građanskom/civilnom društvu, tijekom razvoja Moderne, nalazimo dvije 
razine razvoja i modernizacije cjelokupne javnosti, a iskazuju se: 

a) preko integracijskih procesa na svim razinama i unutar društvenih podsistema (kulture, 
politike, privrede, prava, obrazovanja itd.) 1 unutar pojedinih subzajednica (kulturne, 
jezične, političke, državne, ekonomske, obrazovne, socijetalne itd.) i 

b) putem transformacijskih procesa, tj. postupnom i trajnom preobrazbom svih nacionalnih 
vrijednosti, subzajednica, društvenih podsistema i struktura. 


195 Korunić 1997; Korunić 1998; Korunić 1999. 
1 Usp. o tome: Korunić 1989; Korunić 1991; Korunić 1992; Korunić 1993; Korunić 1997; Korunić 1998; 
Korunić 19994 i b; Stančić 1985; Stančić 1989; Stančić 1998; Gross 1981; Gross 1985; Budak 1999. 

Već se dakle u samoj Moderni, kako je rečeno, nalaze elementi koji upućuju na pojavu 
transformacije i građanskog/civilnog društva i nacije. U Moderni se nalaze, kako smo vidjeli, 
i elementi iz kojih nastaje i postmoderna. A kazali smo da je epoha postmoderne ujedno i 
postnacionalna epoha. Da li to znači da se nacija nalazi na putu da nestane? Da, ako u vidu 
imamo dosadašnji oblik nacionalne zajednice u kojoj su prevladavali: nacionalni monizmi, 
nacionalne strukture "jednog" (jedan vođa, jedan ideološki sistem, jedno mišljenje itd.), te 
agresivni nacionalizam, totalitarizmi, jednoumlje itd. Međutim, danas se nalazimo, o tome 
nema spora, u procesu nastajanja epohe postmoderne, u kojoj prevladava opća globalizacija 
(društva, političkog sistema, demokracije, privrede, kulture, tehnologije, multinacionalnog 
biznisa, komunikacije, informacije itd.), pluralizam stavova, ideja 1 ciljeva, te koegzistencija 
raznorodnog, višeetničkog, višekulturnog itd. 

Prema tome, projekt postmoderne, kao model i kao proces u kojem postupno nastaje novi 
svijet, potiče i proces prestrukturiranja građanskog društva, nacije 1 nacionalne zajednice. 
Građansko društvo prerasta u globalno, pluralno demokratsko društvo postmoderne. Dok se 
nacija u tom procesu pojavljuje kao nova socijetalna zajednica postmoderne u kojoj postupno 
prevladava: pluralizam, koegzistencija raznorodnog, demokracija, globalizacija na svjetskoj 
razini, sistem normi i statusa (tj. normativni sistem) utemeljen na prirodnom pravu. Pritom je 
je nad-etnosna. Oni se sve više identificiraju s političkom zajednicom, sistemom demokracije, 
procesom pluralizma, demokratskim pluralnim društvom, globalnim društvom, univerzalnim 
humanim načelima (prema načelu: svi ljudi dijele jedan isti planet), općim napretkom itd. 
Ljudima postaje jasno da se samo na tim sistemima gradi opći napredak i modernizacija 
cjelokupne zajednice. Nacija nema drugog izbora: prerastanjem nacije u pluralnu socijetalnu 
zajednicu, uz razvoj globalnih sistema (tehničke revolucije, modernog demokratskog društva, 
internacionalnog povezivanja), put je s kojeg nije moguće skrenuti, bez obzira na zastoje. Taj 
je put međutim proces dugoga trajanja. Sve se to neće postići ni lako ni brzo.'“* 


Etnički i/ili nacionalni identitet kao znanstveni problem 


Kako smo već mogli zamijetiti, u društvenim su znanostima istraživanja o porijeklu i 
integraciji nacije utemeljena poglavito na dva slijedeća znanstvena modela: 


I. -na modelu u kojem se naglašavaju subjektivni doživljaji nacije, koju se najuže veže 
uz nacionalizam, te se ističe i proučava: nacionalna svijest (individualna i kolektivna), 
nacionalni sentimenti, tj. psihološka stanja (osjećajnost, čuvstvo ili proživljavanje) 
vezani uz naciju, posebne psihičke konstitucije (nacionalna volja, nacionalni karakter, 
nacionalni duh), kolektivno nacionalno ime, mit o zajedničkim precima, zajednička 
povijesna sjećanja, etnički i nacionalni identitet, nacionalnost itd., i 

II. = -na modelu u kojem se dakako imaju u vidu nacionalni sentimenti, ali se ipak poglavito 
proučavaju objektivni činitelji (povijesni 1 društveni uvjeti) koji utječu na porijeklo, 
integraciju i razvojne etape naroda, nacije i nacionalne zajednice, te se naglašava: 

a) da je pojava i razvoj naroda (i organizacija njegove narodne zajednice) i nacije 
(kao homogene nacionalne zajednice) dugotrajni proces koji još uvijek nije završen; 

b) da naciji uvijek prethodi određeni narod i njegov dugotrajni razvoj u povijesti; da se 
taj narod organizirao na mnogim područjima života unutar narodne zajednice, koja 
se zatim, pod utjecajem objektivnih činitelja, a to su konkretne povijesne i društvene 
promjene, polako mijenja i transformira u posve novu nacionalnu zajednicu; 


15 Usp. o tome: Kemper 1993; Kalanj 1994; Korunić 1997; Korunić 1998; Korunić 1999; Supek 1996. 

c) da na formiranje nacije (kao nacionalne i/ili socijetalne zajednice u građanskom 
društvu) utječu mnoge vrijednosti u njihovoj međusobnoj interakciji, koje se javljaju 
kao nove strukture (ili integracijske nacionalne osnovice) na području književnog 
jezika, viših oblika kulture, političkog i državnog sistema, privrede, kapitalizma, 
društvenih sistema, obrazovanja, prava, tradicije, vjere itd.; da su nositelji tih novih 
vrijednosti mnoge organizacije, institucije, sub-zajednice (unutar šire narodne i/ili 
nacionalne zajednice) i društveni pod-sistemi (unutar društvenih sistema); 

d) da prema tome društvo (1 kao društveni sistem 1 kao totalitet društvenih odnosa) i 
time sistem društvenih odnosa 1 cjelina bitno utječe na formiranje i naroda i nacije; 

e) da je nacija nastala i razvila se (kao zajednica novoga integracijskog tipa) tek u 
razdoblju Moderne, tek unutar građanskog/civilnog društva, tijekom dugotrajnih 
procesa modernizacije i integracije, kada nastaje preobrazba narodne zajednice u 
novu homogenu i cjelovitu nacionalnu zajednicu. 


To su, na prvi pogled, dva posve različita znanstvena modela u proučavanju fenomena 
nacije. No, da li oni ipak imaju dodirnih elemenata? Da, svakako. Ne smijemo zanemariti ni 
jedan ni drugi model. Oba modela valja imati u vidu i moramo ih primijeniti u istraživanju 
tako složenih problema kao što je porijeklo 1 razvoj naroda i nacije. Ali samo kada nam je 
jasno što želimo istraživati: prvo, da li kanimo proučavati fenomen nacionalizma i subjektivne 
doživljaje nacije ili, drugo, fenomen nacije i nacionalne zajednice (njezino porijeklo, procese 
integracije i razvojne etape) preko njezinih objektivnih činitelja, ne zaboravljajući dakako da 
naciju prate i nacionalni sentimenti. 

Postoji međutim jedno područje, najuže vezano uz razvoj etnosa uopće, napose uz pojavu 
i razvoj naroda i nacije, uz formiranje narodne zajednice i njezine transformacije u modernu 
nacionalnu zajednicu, ali i uz pojavu i razvoj nacionalnih sentimenata, područje istraživanja 
koje nikako ne smijemo zanemariti, pri čemu moramo primijeniti i jedan i drugi znanstveni 
model, a to je: oblikovanje i razvoj etničkog i/ili nacionalnog identiteta. 
povijesnoj znanosti i, napokon, kako ga proučavati? Da li etnički i/ili nacionalni identiteti 
(individualni i kolektivni) idu u red nacionalnih sentimenata, tj. subjektivnih doživljaja nacije 
i nacionalizma, ili u red objektivnih pokazatelja naroda, nacije i nacionalne zajednice? 

Prvo, o identitetu: identitet (identitas, identite, identity, Identitat) je istovjetnost, ono što 
je potpuno isto, a to je, prvo, odnos po kojemu je (u različitim okolnostima i razdobljima) 
nešto jednako sa samim sobom i, drugo, ukupnost činjenica i pojava koje služe da se jedna 
osoba razlikuje od bilo koje druge (lični opis, ime, prezime, osobine, vjerovanja, ideje itd.) ili 
da se jedna grupa (ili zajednica) razlikuje od bilo koje druge grupe ili zajednice itd. 

Drugo, o etničkom i/ili nacionalnom identitetu: prema toj općoj definiciji, etnički i/ili 
nacionalni identitet bi bio, prvo, odnos po kojemu je (u različitim okolnostima i razdobljima) 
jedna osoba, neka grupa, etnička i/ili nacionalna zajednica jednaka sa samom sobom i, drugo, 
ukupnost činjenica i pojava (i subjektivnih doživljaja i objektivnih pokazatelja) koje služe da 
se jedna osoba, neka grupa, etnička i/ili nacionalna zajednica razlikuje od bilo koje druge. 

Prema tome, posve je jasno da je to izuzetno važno područje istraživanja, a obuhvaća sva 
razdoblja, od prvih početaka čovjeka do suvremenosti. Taj je problem (istraživanje identiteta 
osoba, društvenih grupa, etnija, etničkih zajednica, naroda i nacija), istraživanje porijekla i 
razvoja nacije, nacionalizma i nacionalnog identiteta, dugo prisutan u društvenim znanostima 
u svijetu i postoji ogromna literatura o tome.!“ 


1% Usp. o tome: Smith 1991; Smith 1998; Baron 1960; Barth 1969; Delanoi 1991; Bell 1974; Poutignat 1997; 
Tilly 1975. i opsežnu literaturu u tim knjigama. 

Na žalost, u hrvatskoj historiografiji još uvijek nismo tome posvetili dovoljnu pažnju. To 
je golemo područje istraživanja i neobično važno za povijest hrvatskog naroda, od njegova 
doseljenja u novu postojbinu do suvremenosti. Postoje međutim velike teškoće u istraživanju 
nacionalnog identiteta u našoj prošlosti. O tome ćemo opširnije raspravljati na drugom mjestu, 
a za sada uzimamo jedan primjer iz XIX. stoljeća: oblikovanje nacionalnog identiteta. 

Oblikovanje etničkog i/ili nacionalnog identiteta (i individualnog i kolektivnog) u XIX. 
stoljeću u Trojednoj kraljevini (Hrvatskoj, Slavoniji i Dalmaciji) bilo je izuzetno složeno, ali 
je još složenije njegovo istraživanje. Prije svega, uz oblikovanje etničkog i/ili nacionalnog 
identiteta moramo uvijek promatrati i formiranje etničkih zajednica, naroda i nacije. Međutim, 
oblikovanje etničkih zajednica, napose naroda i nacije, i etničkog/nacionalnog identiteta bio je 
u Hrvatskoj vrlo složen i dugotrajan proces. Prvo, u njoj se oblikovalo više etnija: to je bila 
pluralna etnička zajednica. Drugo, nužno je stoga istražiti "koncentrične krugove" tih etnija i 
etničkih identiteta, te na taj način odrediti najvažniji "krug" i čelni položaj najvažnije etnije, 
koja je u zbilji opstala, koja je potisnula sve ostale, jer su bile neživotne. A preporoditelji su u 
hrvatskoj javnosti u XIX. stoljeću iskazivali ove oblike identiteta: 

I. Hrvatski identitet - koji je, u mnogobrojnim primjerima, odredila njihova: 

a) odanost hrvatskoj tradiciji: političkoj, državnoj, državnopravnoj i kulturnoj; 

b) odanost hrvatskoj državnoj ideji i programu o hrvatskoj državi: Trojednoj kraljevini 
(Hrvatskoj, Slavoniji i Dalmaciji) kao samostalnoj i cjelovitoj hrvatskoj državi; 

c) odanost i lojalnost hrvatskim političkim i državnim institucijama: Hrvatskom 
saboru, banskoj časti, hrvatskoj vladi, upravi, sudstvu, školstvu, županijama itd. 

d) odanost i lojalnost hrvatskoj političkoj i državnoj zajednici: teritorijalno i politički 
cjelovitoj Trojednoj kraljevini, kao političkoj zajednici i kao hrvatskoj državi; 

e) odanosti lojalnost programu o samostalnoj hrvatskoj državi: samostalnoj Trojednoj 
kraljevini i svim njezinim političkim i državnim institucijama; 

f) odanost političkom i državnom teritoriju: koji obuhvaća sve hrvatske pokrajine; 

£) odanosti lojalnost kulturnim vrijednostima: tradiciji i novim vrijednostima; 

h) odanost i lojalnost sredini u kojoj žive: radu, djelatnosti, poduzetništvu, izvršavanju 
obaveza i dužnosti, te organizaciji cjelokupnog života u hrvatskoj sredini; 

i) zaključak: taj je identitet - zbog izrazito životne orijentacije, koji je suvremenike 
poticao na djelatnost u konkretnoj sredini - oblikovao (1) osnove na kojima nastaje 
organizacija hrvatske nacionalne zajednice i (2) hrvatski nacionalni identitet.!“" 

II. — Opći slavenski identitet — koji je odredilo njihovo: 

a) zanimanje za zajedničko pra-slavensko porijeklo, za slavenske rodoslovne strukture; 

b) isticanje brojnosti Slavena i naglašavanje njihove rasprostranjenosti; 

c) pozivanje na ideju o solidarnosti slavenskih naroda uopće; 

d) zaključak: nisu mogli iskazati odanost ili lojalnost ni jednoj konkretnoj zajedničkoj 
životnoj vrijednosti, koja bi obuhvatila sve slavenske narode, jer su bili svjesni da 
Slaveni uopće nisu imali, i da je to nemoguće postići, jednu zajedničku državu, 
političku zajednicu, jedinstveni jezik, jedinstvenu kulturu, vjeru itd. 

II. Južnoslavenski identitet — koji je odredilo njihovo: 

a) isticanje ideje o solidarnosti i suradnji južnoslavenskih naroda; 

b) uvjerenje u zajedničke slavenske rodoslovne strukture i pra-slavensko zajedništvo; 

c) isticanje ideje o stvaranju novih zajedničkih kulturnih osnovica (na području jezika i 
književnosti) oko kojih bi se u budućnosti udružili svi južnoslavenski narodi; 


17 Usp. o tome: Korunić 1986; Korunić 1989; Korunić 1991; Korunić 1992; Korunić 1993; Korunić 1997; 
Korunić 1998a i b; Korunić 1999a i b; Šidak i drugi 1988; Šidak i drugi 1968; Šidak 1973; Šidak 1979; Gross 
1981; Gross 1985; Gross-Szabo 1992; Stančić 1980; Stančić 1985; Stančić 1998. 

1% Korunić 1989; Korunić 1991; Korunić 1992; Korunić 1998a i b; Korunić 1999; Šidak i drugi 1988; Šidak 
1973; Gross 1985; Gross-Szabo 1992; Stančić 1980; Stančić 1985; Stančić 1989; Stančić 1998. 

d) zanimanje za stvaranje političkog programa o udruživanju južnoslavenskih naroda, a 
prvi takav program nastao je 1848. godine (o udruživanju ujedinjene Hrvatske s 
ujedinjenom Slovenijom i srpskom Vojvodinom, unutar Habsburške Monarhije); 

e) zaključak: hrvatski preporoditelji nisu mogli iskazati odanost ili lojalnost ni jednoj 
toj konkretnoj životnoj vrijednosti, jer te vrijednosti nisu postojale; njih su morali 
stvarati svi južnoslavenski narodi, a na tom području (stvaranja i organizacije 
zajedničke kulture, političkog sistema, zajedničke privrede, zajedničkih institucija 
itd.) nisu učinili ništa konkretno, niti su to mogli. Zato se u zbilji nije mogla pojaviti 
ni homogena južnoslavenska etnija niti se mogao održati južnoslavenski identitet.“ 

IV. Ilirski i slovinski identitet — koji je odredilo njihovo: 

a) isticanje ideje o solidarnosti i suradnji južnoslavenskih naroda; 

b) uvjerenje da svi južnoslavenski narodi potječu i od starih Ilira; 

c) isticanje stoga svih onih osnova koje su navodili i za južnoslavenski identitet; 

d) zaključak: kao i u slučaju južnoslavenskog identiteta, ni sada se u zbilji nije pojavila 
ni homogena ilirska i/ili slovinska etnija niti se mogao održati ilirski identitet. !'“ 

V. — Patriotski identitet - koji je postojao na nekoliko razina: 

a) identiteta sa Trojednom kraljevinom (Hrvatskom, Slavonijom i Dalmacijom) kao 
hrvatskom političkom zajednicom i kao hrvatskom državom; 

b) identiteta sa ugarskom krunom kao zajedničkim kraljevstvom; 

c) identiteta sa Habsburškom monarhijom kao zajedničkom državom i dinastijom. !'! 

VI. “Regionalni identitet — koji je odredilo njihovo: 

a) isticanje pripadnosti pojedinim hrvatskim pokrajinama; 

b) isticanje pripadnosti pojedinim regijama unutar hrvatskog prostora; 

c) isticanje pripadnosti pojedinim hrvatskim gradovima. 

VII. Socijalni identitet — koji je odredila njihova pripadnost: 
a) određenoj društvenoj sredini (urbanoj, ruralnoj, plemstvu itd.) i 
b) određenoj društvenoj ili uopće interesnoj grupi (kulturnoj, političkoj, ekonomskoj). 
VIII. Društveni identitet — koji je odredila njihova pripadnost: 
a) određenom društvenom sistemu u kojem su živjeli i 
b) određenom totalitetu društvenih odnosa, a to je cjelina društvenih pojava. 
IX. Vjerski identitet — koji je odredila njihova pripadnost: 
a) određenoj vjeri (na pr. kršćanstvu, katoličanstvu i dr.) i 
b) određenoj vjerskoj zajednici. 
X. — Kulturni identitet — koji je odredila njihova pripadnost: 

a) određenoj kulturi (opće evropskoj, katoličkoj, svjetskoj itd.); 

b) određenoj nacionalnoj kulturi i kulturnoj tradiciji i 

€) novim sadržajima i oblicima kulture koju su sami stvarali. '? 

S tim još uvijek nismo iscrpili sve sadržaje 1 sve oblike određenja etničkog ili nacionalnog 
identiteta. Ali to je samo dio posla. Da bismo istražili formiranje određenog identiteta, 
moramo upoznati, kako vidimo, njegov sadržaja, tj. osnove na kojima je utemeljen. No, 1 to je 
samo jedan dio posla. Istovremeno moramo istraživati pojavu, oblikovanje i razvoj određene 
etničke zajednice, određene narodne i/ili nacionalne zajednice s kojima se pojedinci (kada je 
riječ o individualnom identitetu) ili razne grupe ili jedan narod u cjelini (kada je riječ o 


1 Šidak i drugi 1988; Šidak 1973; Šidak 1979; Gross 1985; Gross-Szabo 1992; Stančić 1980; Stančić 1985; 
Stančić 1989; Stančić 1998; Korunić 1986; Korunić 1989; Korunić 1991; Korunić 1992; Korunić 19984 i b. 

10 Šidak i drugi 1988; Šidak 1973; Šidak 1979; Stančić 1980; Stančić 1989; Stančić 1985; Stančić 1998; 
Korunić 1989; Korunić 1991; Korunić 1992; Korunić 1993; Korunić 1998a i b. 

1! Šidak i drugi 1988; Šidak 1973; Korunić 1989. 

"1? Usp. o tome: Šidak i drugi 1988; Šidak 1973; Gross 1985; Gross-Szabo 1992. i literaturu u tim knjigama. 

kolektivnom identitetu) poistovjećuju, unutar koje žive i stvaraju, koju organiziraju. A tada je 
lako otkriti koja je od tih zajednica bila životna i stvarna, a koja neživotna i nestvarna. 

Mogli bismo dakle zaključiti da je istraživanje pojave, oblikovanja i razvoja etničkog i/ili 
nacionalnog identiteta neobično važno za hrvatsku povijest. Na taj bismo način mogli ujedno 
lakše proučavati: pojavu i razvoj hrvatskog naroda, organizaciju njegove narodne zajednice, te 
porijeklo, integraciju i razvoj moderne hrvatske nacije, ali i odnos hrvatskog naroda spram 
drugih naroda i nacija na prostoru u široj regiji. No, o svemu tome više na drugom mjestu. 


Porijeklo i integracija hrvatske nacije kao znanstveni problem 


Sve što je rečeno o naciji uopće, o njezinom porijeklu i razvoju, odnosi se dakako i na 
porijeklo hrvatske nacije. Porijeklo 1 formiranje hrvatske nacije, prema svemu sudeći, teško je 
ako ne i nemoguće proučavati u okviru postojećih znanstvenih modela i pristupa. Nemoguće 
je zato jer su ih znanstvenici osnivali: 

Prvo, na teoriji etnogeneze - pri čemu se na račun proučavanja više-manje “čistog 
etničkog porijekla naroda zanemarilo istraživanje povijesne i društvene uvjetovanosti njegove 
pojave, formiranja i razvoja i preobrazbe njegove narodne zajednice u modernu naciju. 

Drugo, na istraživanju razvoja etničkih i/ili nacionalnih sentimenata - razvoja nacionalne 
svijesti, nacionalnog osjećaja, nacionalne volje, nacionalizma itd. A ta je psihološka stanja, 
kako smo pokazali, nemoguće proučavati, jer je riječ o nestabilnim vrijednostima, čiji sadržaj 
i intenzitet u prošlosti nitko nije sustavno proučavao i ostavio valjana svjedočanstva o tome, 
pa su nam svi nacionalni sentimenti kao izvor i nedostupni i nekorisni. Uz to, ono što je 
najvažnije, na nacionalnim se sentimentima mogu oblikovati razne ideologije i nacionalizmi 
(čiji se sadržaj neprekidno mijenja) ali ne 1 bit, ne osnovno određenje nacije. Jer nacija nije 
samo zajednica promjenjivih nacionalnih sentimenata. Nacija je, kako smo pokazali, nešto 
posve drugo: nacija se oblikuje na stvarnim i stoga trajnim vrijednostima.!'? 

Treće, na proučavanju razvoja ideja i ideologija - točnije na istraživanju “nacionalno- 
integracijskih ideologija".''* A ideologije imaju, ako iza njih ne stoji jasno zacrtan program i 
konkretna društvena akcija, vrlo ograničenu ulogu u formiranju nacije. 

Polazeći uglavnom od tih pristupa - i od znanstvenih modela koji su utemeljeni na tim 
tezama i na tim teorijama - povijesna znanost nije mogla riješiti mnoge ključne probleme koji 
se odnose na porijeklo, integraciju i razvoj moderne hrvatske nacije i nacionalne zajednice. 

U historiografiji je međutim poznato da ni jedan problem iz naše prošlosti nije izazvao 
toliko neizvjesnosti kao što je određenje identiteta i zasebnosti hrvatske nacije. U isto vrijeme, 
ni o jednom problemu u društvenim znanostima - koje proučavaju povijesne i društvene 
procese u prošlosti hrvatskog naroda - nije iskazano toliko istraživačkih lutanja kao što je to 
učinjeno u proučavanju formiranja hrvatske nacije, a posebno u određenju njezina odnosa 
spram drugih nacija i nacionalnih zajednica na prostoru srednje i jugoistočne Evrope.!'? 

Nije dakako lako u potpunosti ukloniti pogreške kada je riječ o proučavanju porijekla i 
integracije hrvatske nacije. Posebno je teško izbjeći omaške ako se želi točno utvrditi njezin 
identitet i individualnost na razini: ideje nacije, nacionalnog načela, nacionalne zajednice, 
sustava nacionalnih vrijednosti, raznih nacionalizama, nacionalnih ideologija, individualnih i 
kolektivnih nacionalnih identiteta itd. A ako sve to promatramo i s gledišta razvoja ideologija 
(ilirizma, slovinstva, slavenstva, jugoslavizma, austroslavizma itd.) i/ili razvoja nacionalnih 
sentimenata (nacionalne svijesti, osjećaja, volje, karaktera 1itd.), kako je to do sada izraženo, 


"5 Korunić 1997; Korunić 1998 i b; Korunić 19994 i b. 

14 Usp. o tome: Gross 1981; Gross 1985; Gross-Szabo 1992; Stančić 1980; Stančić 1985; Stančić 1989; Stančić 
1998; Korunić 1989; Korunić 1991; Korunić 1992; Korunić 1993; Korunić 1997; Korunić 1998a 1 b. 

"> Korunić 1989; Korunić 1991; Korunić 1992; Korunić 1993; Korunić 1998a i b. 

onda je sigurno da ćemo još dublje ući u bezizlazni labirint. Nužno je stoga potražiti druge 

znanstvene modele i pristupe. O tim kritičkim primjedbama pisali smo u više naših radova. !'* 
Ako želimo upoznati porijeklo, integraciju i razvoj hrvatske nacije, a riječ je o povijesnim 

procesima dugoga trajanja, nužno je pristupiti istraživanju tog problema na ove tri razine: 

a) = istraživanju porijekla Hrvata - od kuda dolaze na ove prostore, kada i tko su oni; 

b) = istraživanju porijekla, formiranja i razvoja hrvatskog naroda - kada i kako se formira taj 
narod, u kojim povijesnim i društvenim uvjetima, u kojim društvenim sistemima; 

C) = istraživanju porijekla, integracije i razvoja hrvatske nacije - kada i kako se formirala ta 
nacionalna zajednica, u kojim povijesnim uvjetima i društvenim sistemima, unutar kojih 
integracijskih društvenih podsistema i povijesnih procesa i, napokon, kada se pojavljuje 
hrvatska nacija kao novi tip integracijske zajednice. 


U svakom slučaju, kada govorimo o porijeklu i procesima integracije hrvatske nacije, ili 
bilo koje druge nacije, uvijek moramo postaviti sve tri razine problema i na njih pokušati dati 
odgovor. Na sve to naravno nije lako odgovorit. Ali taj znanstveni pristup moramo slijediti. 
Jer samo tako možemo istražiti genezu, tj. porijeklo naroda (i njegovu organizaciju unutar 
narodne zajednice) i ujedno porijeklo i integraciju nacije (i organizaciju nacionalne zajednice) 
i otkriti povijesnu i društvenu uvjetovanost njihova razvoja, svih etapa, struktura i oblika. 
Upoznajmo ukratko osnovne probleme razvoja hrvatskog naroda i hrvatske nacije. 


1. Porijeklo Hrvata kao znanstveni problem.- Svako pitanje o porijeklu Hrvata, kao 
istraživačko pitanje, nameće najmanje dva pristupa problemu: prvo, odgovor na pitanje od 
kuda potječu Hrvati i kada su se oni iz pradomovine doselili na područje rimske Dalmacije i, 
drugo, odgovor na pitanje kada i kako je nastao hrvatski naroda. Na prvo istraživačko pitanje, 
o seobi Hrvata iz njihove pradomovine i o njihovu dolasku na područje rimske Dalmacije, 
nije lako odgovoriti, jer pisani izvori o tome ne kazuju mnogo. Međutim, o tome su, unatoč 
oskudnosti izvorne građe, nastale mnoge rasprave i brojne teorije.!'“ 

Budući da o samom doseljavanju Hrvata na prostor rimske Dalmacije - kao i o njihovoj 
povijesti prije toga, ali 1 o njihovoj povijesti dva stoljeća nakon doseljenja u tu novu buduću 
domovinu - nemamo relevantnih suvremenih vijesti i povijesnih vrela, ne ostaje nam drugo 
nego da prednost damo drugom 1 za naš problem važnijem pitanju: da odgovorimo na pitanje 
kako je nastao hrvatski narod. A to je proces dugoga trajanja u kojem pratimo nastanak, 
formiranje i razvoj hrvatskog naroda kroz više stoljeća. A o tome imamo, od IX. stoljeća 
dalje, dovoljno povijesnih izvora. O tome govore i brojni radovi historičara. !'* 

Kada je riječ o njihovoj prapovijesti, o prvim vijestima, jedno je ipak sigurno: slavenski 
Hrvati nisu došli na prostor rimske Dalmacije kao organizirani i formirani narod. Tijekom 
njihove seobe razvijao se proces miješanja 1 asimilacije raznih etničkih grupa i skupina 
Slavena, ne-Slavena i slavenskih Hrvata. Tako je nastajao, koliko možemo zaključiti prema 
vrelima, prvi povijesni proces asimilacije i simbioze različitih etničkih skupina i grupa u novu 
etničku zajednicu. No već tada ta šira etnička zajednica (koje je udružila više grupa, rodova i 
plemena) nije formirana samo na rodoslovnim strukturama (na bliskom krvnom srodstvu) već 
prije svega zajedništvu bliskih i sličnih običaja, jezika, vjere i tradicionalne kulture.!!? 

Međutim, nakon doseljenja na prostor rimske Dalmacije, promatrajući s gledišta razvoja 
tog etnosa, nastaju velike promjene. Na tom prostoru (jadranskom, dinarskom i panonskom) 
Hrvati su zatekli starosjedioce. S tim su se antičkim stanovništvom (sa starosjediocima) 
slavenski Hrvati tijekom dugoga razdoblja stopili, izmiješali i velikim dijelom prihvatili 


16 Korunić 1989; Korunić 1991; Korunić 1992; Korunić 1993; Korunić 1996; Korunić 1997; Korunić 1998. 
17 Usp. o tome: Budak 1995; Goldstein 1995; Raukar 1997; Katičić 1998. i literaturu u tim knjigama. 

1 Usp. literaturu u: Katičić 1998; Raukar 1997; Goldstein 1995. 

!" Suić 1995; Katičić 1998; Budak 1995; Goldstein 1995. 

njihovu kulturu i djelomično jezik, osobito nazive putova, mjesta, polja, gora itd. S njihovim 
dakle dolaskom u novu domovinu započeo je, promatramo li s gledišta razvoja etnosa, nov 
proces asimilacije: započeo je susret i trajna interakcija slavenskih došljaka i romanskog 
stanovništva (i antičkog supstrata). Tijekom VII. 1 VIII. stoljeća te dvije različito strukturirane 
etničke zajednice - došljaci slavenski Hrvati i starosjedioci, tj. antičko stanovništvo - stopit će 
se, tijekom složenih procesa asimilacije dviju kultura i dviju etničkih zajednica, u posve novu 
etničku i/ili narodnu zajednicu: u hrvatski narod. !“ 

Iz tih dakle veza i odnosa nastaje hrvatski narod. O tom narodu u IX. stoljeću govore 
franački i domaći povijesni izvori. Tada je, o tome nema spora, na nekadašnjem prostoru 
rimske Dalmacije već prisutan organiziran hrvatski narod: narod Hrvata (gens Chroatorum). 
Od tada možemo pratiti razvoj hrvatskog naroda i organizaciju njegove narodne zajednice. 
Jasno je međutim da su već tada bile prevladane etničke i društvene strukture utemeljene na 
srodstvu (na zajednici bliske krvne veze, tj. istog krvnog porijekla, kao za rod i pleme) 1 na 
prirodnim uvjetima rada i društva. Već je tada, na toj razini razvoja etnosa, jasno da novo 
organizirani hrvatski narod (narod Hrvata, gens Chroatorum), sada kao narodna zajednica, ne 
potječe više od jednog/jedinstvenog srodstva: da ga više ne veže samo jedinstvo krvi i jezika, 
da sada kao šira narodna zajednica ne potječe od jedne “loze", od jednog plemena i od jednog 
izvornog jezika. Nastali su novi oblici organizacije cjelokupnog javnog života unutar hrvatske 
narodne zajednice: društva, društvenih odnosa, političke zajednice, organizacije države i 
državnih institucija, organizacije vlasti, uprave, vjerske zajednice, općina, vojske, naselja itd. 
Sve te nove vrijednosti odredile su identitet i individualnost hrvatskog naroda. 


2. Porijeklo hrvatskog naroda kao znanstveni problem.- Od IX. stoljeća dalje, na temelju 
povijesnih izvora, možemo pratiti proces daljnjeg formiranja i razvoja hrvatskog naroda i 
njegove organizacije unutar narodne zajednice. Razdoblje prije toga, zbog oskudnosti izvorne 
građe, doba je njegove prapovijesti. Nasuprot međutim gledištu da je već krajem VIII. a 
najkasnije početkom IX. stoljeća završio proces “etnogeneze Hrvata", da je dakle završio 
proces formiranja tog naroda,“ mi nastanak i formiranje hrvatskog naroda promatramo u 
dugotrajnom povijesnom razdoblju. To je u svakom slučaju proces dugoga trajanja. Taj se 
razvoj, zbog ograničenog prostora, može shematski ovako izraziti: 


Proces formiranja hrvatskog naroda i hrvatske narodne zajednice 
Tabela br. 1. 


- povijesni i društveni uvjeti razvoja - formiranje i razvoj hrvatskog naroda 
I. ETAPA RAZVOJA: VII. i VIII. stoljeće 
Doseljenje iz pradomovine na prostor rimske 
Dalmacije i život prva dva stoljeća u novoj domovini: 


a) slavenski Hrvati dolaze iz pradomovine na prostor 
rimske Dalmacije početkom VII. stoljeća; 


Proces asimilacije raznih slavenskih etničkih 
skupina do dolaska na prostor rimske Dalmacije. 
Proces asimilacije i integracije slavenskih Hrvata 
(došljaka) i antičkog stanovništva (starosjedilaca) 
nakon dolaska na prostor rimske Dalmacije. 

Slav. Hrvati pod utjecajem su romanske kulture. 
Hrvati prihvaćaju kršćanstvo i evropsku kulturu, 
civilizaciju, pravo, moral, feudalno društvo i novi 
sustav društvenih odnosa i društvenih struktura. 
Proces nastanka novog etnosa: hrvatskog naroda 
(naroda Hrvata, gens Chroatorum). 


b) sa starosjediocima (sa romanskim stanovništvom) 
slav. Hrvati postupno uspostavljaju trajne bliske 
veze i odnose ; nastaje proces asimilacije; 
nastaje proces stapanja dviju kultura i civilizacija 
(slavenske i romanske) i dvaju društava; 
to stanovništvo prihvaća kršćanstvo i novu vjersku 
zajednicu kao i novu vjersku organizaciju. 


12 Budak 1995; Goldstein 1995; Suić 1995; Katičić 1998; Raukar 1997. 
!2! Usp. o tome: Budak 1995; Goldstein 1995; Raukar 1997; Katičić 1998. i literaturu u tim knjigama. 
122 Suić 1995; Budak 1995; Goldstein 1995. 

A) ETAPE RAZVOJA B) OBLIKOVANJE IDENTITETA 
- povijesni i društveni uvjeti razvoja - formiranje i razvoj hrvatskog naroda 


II. ETAPA RAZVOJA: od IX. do poč. XII. stoljeća 
Hrvatski narod osniva i organizira srednjovjekovnu 
hrvatsku državu i vlastitu narodnu dinastiju: 

veze i odnosi sa franačkom državom; 

veze i odnosi sa Bizantom; 

proširenje državnog teritorija; 

organizacija nove političke zajednice i nezavisne 

srednjovjekovne hrvatske države; 

organizacija nove uprave i vlasti s narodnom 

dinastijom (knez, kralj) na čelu; 

gubitak državne samostalnosti i savez kraljevine 

Hrvatske s kraljevinom Ugarskom (1102. god.). 


III. ETAPA RAZVOJA: od poč. XII. do poč. XVI. st. 

Savez kraljevine Hrvatske s kraljevinom Ugarskom 

(Pacta conventa, 1102. god) i razvoj hrvatskog 

naroda unutar ugarske krune: 

a) promjena dinastije - hrvatski narod prihvaća 
ugarske kraljeve za nasljednike hrvatske krune; 

b) taje promjena imala dalekosežne posljedice; 

c) uvođenje novog oblika feudalnog sustava (pravnog, 
društvenog, ekonomskog, političkog); 

d) ujedinjenje Hrvatske, Dalmacije, Neretv. oblasti i 
Slavonije; 

e) Venecija zauzima Dalmaciju - početak podjele i 
rascjepkavanja hrvatskog političkog teritorija. 


IV. ETAPA RAZVOJA: od poč. XVI. st. dalje 

Razvoj hrvatskih zemalja i hrvatskog naroda unutar 

Habsburške monarhije: 

a) razvoj unutar kasno-feudalnog društva - od početka 
XVI. do sredine XVIII. stoljeća; 

b) razvoj unutar društva prosvijećenog apsolutizma - 
od sredine XVIII. do sredine XIX. stoljeća; 
teritorijalna i politička rascjepkanost hrvatskih 
pokrajina (Hrvatska, Slavonija, Dalmacija, Vojna 
Krajina i Istra); 
provale Turaka i organizacija obrane; 
stvaranje Ilirskih pokrajina (poč. XIX. stoljeća); 
rascjepkanost hrvatskog naroda: jezična, etnička, 
kulturna, politička, teritorijalna i društvena. 


V. ETAPA RAZVOJA: poč. XIX. stoljeća 
Ilirski pokret - organizacija Hrvatskog narodnog 
preporoda (1835.-1848. godine): 
a) književni i kulturni pokret; 
b) organizacija prvih političkih stranaka; 
c) hrvatska državnopravna tradicija; 
hrvatski nacionalni i politički program; 
stvaranje novog ideološkog sustava. 


6) Hrvatski narod se formira i organizira unutar ovih 

novih društvenih sustava, institucija i zajednica: 
samostalne srednjovjekovne hrvatske države; 
nezavisne političke zajednice; 
nezavisnih političkih i državnih institucija; 
novih oblika vlasti - s narodnom dinastijom na 
čelu (knezom zatim kraljem); 
nove teritorijalne uprave; 
novog društvenog poretka i društv. struktura; 
kršćanstva i nove evropske kulture; 
unutar dakle posve novog političkog, pravnog, 
društvenog, državnog, jezičnog, kulturnog, 
civilizacijskog, vjerskog i moralnog sustava. 

7) Sve to utječe na proces nastanka i formiranja rano- 
srednjovjekovnog hrvatskog naroda, na određenje 
identiteta njegove narodne zajednice, a na to utječe 
novi društveni, pravni, politički, državni, vjerski, 
kulturni i civilizacijski sustav vrijednosti. 


8) Hrvatski narod se udružuje s ugarskom dinastijom i 
ugarskom krunom (hrvatsko-mađarski odnosi). 

9) Organizacija hrvatskog naroda unutar novog 
društvenog, pravnog, političkog, državnog i 
ekonomskog sustava. 

10) Pojava nove feudalne društvene strukture - i sve 
veće raslojavanje stanovništva. 

11) Vlast hrvat. bana i utjecaj povijesnih institucija na 
daljnji razvoj hrvatskog naroda. 

12) Utjecaj Venecije u Dalmaciji (kulturni, pravni). 

13) Nastaje sve veća rascjepkanost hrvatskog etničkog 
i političkog teritorija. 


14) Politički i društveni život hrvatskog naroda je, 
nakon gubitka Dalmacije, ograničen na Hrvatsku i 
Slavoniju. 

15) Nakon pada Bosne (1463. g) Turci su se približili 
hrvatskim zemljama; nastaje razdoblje provala na 
hrvatski teritorij. 

16) Vrlo izražena centralizacija i germanizacija svih 
pokrajina (unutar Habsburške monarhije). 

17) Razvoj hrvatskog naroda unutar srednjoevropskog 
društvenog, pravnog, političkog, kulturnog i 
civilizacijskog sustava. 

18) Razvoj hrvatskog naroda unutar društva prosvijeć. 
apsolutizma (procesi modernizacije - početak) 

19) Početno, pripremno razdoblje Hrvatskog narodnog 
preporoda (od sred. XVIII. st. do 1835. god.). 


20) Integracijske osnovice koje utječu na međusobno 
povezivanje segmenata hrvatskog naroda: 
a) formiranje jedinstvenog književnog jezika; 
b) pokretanje novina i časopisa i javna upotreba 
hrvatskog jezika (novine, časopisi, knjige); 
c) početak formiranja posve novih sub-zajednica: 
jezične, književne, znanstvene, = političke, 
ekonomske; novog komunikacijskog sustava 

A) ETAPE RAZVOJA B) OBLIKOVANJE IDENTITETA 
- povijesni i društveni uvjeti razvoja - formiranje i razvoj hrvatskog naroda 


(novine, časopisi, brošure, letak); 
d) organizacija političkih stranaka, te kulturnih 
društava, čitaonica, privrednih udruženja itd. 


€) hrvatska politička, državna, državnopravna i 
kulturna tradicija; 

f) formiranje hrvatskog političkog programa - o 
ujedinjenju svih hrvatskih pokrajina u jednu 
cjelinu: u jedinstvenu političku zajednicu, u 
ujedinjenu Hrvatsku kao hrvatsku državu. 


U toj je shemi dakako riječ samo o osnovnim problemima iz povijesti hrvatskog naroda. 
Ali je u njoj lako zamijetiti oblikovanje hrvatske narodne zajednice tijekom dugotrajne 
povijesti. Jer, kako je rečeno, ako želimo istražiti porijeklo i formiranje hrvatske nacije, 
moramo najprije dobro upoznati porijeklo, formiranje i razvoj hrvatskog naroda i njegovu 
organizaciju unutar hrvatske narodne zajednice. Nacija se, o tome nema spora, ne može 
pojaviti, niti je u povijesti ikad nastala, ako joj ne prethodi određeni narod, ako taj narod nije, 
u svom dugotrajnom povijesnom razvoju, oblikovao svoju narodnu zajednicu na mnogim 
područjima javnoga života. Drugim riječima, moramo razlikovati narod (njegovo porijeklo i 
razvoj, tijekom kojeg se oblikuje narodna zajednica) od nacije, tj. od nacionalne zajednice (i 
od početka formiranja nacije i njezine integracijske uloge). Nacija se dakle razlikuje od 
naroda. Ali nacija ne može nastati bez naroda: naciji (njezinoj pojavi) prethodi narod i 
narodna zajednica. Sasvim je međutim nešto drugo kada govorimo o početku formiranja 
nacije, o početku nacionalno-integracijskih procesa: o pojavi i razvoju nacije kao zajednice 
novog integracijskog tipa koja se pojavljuje tek unutar građanskog društva. !? 

Porijeklo prema tome hrvatske nacije moramo potražiti u povijesti hrvatskog naroda, u 
njegovom porijeklu i razvoju. A hrvatski se narod u svom dugom povijesnom razvoju - do 
revolucije 1848. godine, do pojave bitno novog društva (kao društvenog sistema, a to je 
građansko društvo) i do početka formiranja hrvatske nacije - posve formirao. Razvio se i 
organizirao, unutar narodne zajednice, na mnogim područjima javnoga života koja su odredili 
njegov identitet. Tijekom njegove duge povijesti oblikovala se hrvatska narodna zajednica 
koju su tvorile ove sub-zajednice i ovi društveni pod-sistemi kao integracijski činitelji: 

I. = zajednica teritorija - strukturirana je na etničkom i na povijesno-političkom teritoriju 
hrvatskog naroda, na tradiciji srednjovjekovne hrvatske države i na zahtjevu za 
ujedinjenjem svih hrvatskih pokrajina u Trojednu kraljevinu, tj. u ujedinjenu Hrvatsku, 
unutar teritorijalno cjelovite političke zajednice hrvatskog naroda; 

II. = jezična zajednica — koja se sastoji (1) od tradicije govornog 1 književnog jezika prije 
Preporoda i (2) od novog jedinstvenog književnog jezika koji je formiran od Preporoda 
dalje, jedinstvenog za cjelokupni hrvatski narod, koji se širio od centra na periferiju 
putem njegove javne upotrebe (novine, časopisi, brošure, knjige, letak itd.); 

III. književna zajednica — a tvori je cjelokupna književna tradicija i razvoj novih oblika 
književnosti; organizacija novih institucija i pokretanje književnih časopisa i novina; 

IV. znanstvena zajednica — a tvori je cjelokupna tradicija i početak moderne znanosti; 

V. politička zajednica — koja je strukturirana na političkoj i državnoj tradiciji hrvatskog 
naroda i na političkom programu o ujedinjenju svih hrvatskih pokrajina u cjelovitu 
političku zajednicu i samostalnu hrvatsku državu, cjelovitu Trojednu kraljevinu; 

VI. povijesna zajednica - strukturirana je na povijesti hrvatskog naroda, na hrvatskoj 
političkoj, državnoj i državnopravnoj tradiciji 1 na povijesnim institucijama; 


123 Korunić 1997; Korunić 1998a; Korunić 1998b; Korunić 1999. 

VII. etnička zajednica - određena je etničkim teritorijem hrvatskog naroda; 

VIII. kulturna zajednica - određena je cjelokupnim kulturnim razvojem hrvatskog naroda; 
pritom moramo razlikovati tradicionalnu kulturu (a ona na hrvatskom prostoru nije bila 
jedinstvena) od viših oblika i sadržaja kulture koja se oblikuje pod utjecajem kršćanstva 
i novog evropskog sustava (humanizam, renesansa, razvoj pisma, štampe, graditeljstva, 
umjetnosti, filozofije itd.), a napose od one koja nastaje tijekom Preporoda; 

IX. vjerska zajednica - kršćanstvo i organizacija katoličke crkve; 

X. — mnogi društveni pod-sistemi: pravni, politički, ekonomski, kulturni, vjerski nai 


Moramo u svakom slučaju najprije upoznati povijest hrvatskog naroda, strukturu svih 
njegovih sub-zajednica i društvenih pod-sistema i istražiti djelatnost pojedinaca, grupa, elite i 
stranaka na svim tim područjima života. To je nužno zato jer se na tim osnovnim jezgrama (na 
svim tim početnim subzajednicama i društvenim podsistemima) formira i dalje razvija 
hrvatska nacija. To su njezini temelji, tu moramo potražiti njezino porijeklo. 


3. Porijeklo hrvatske nacije kao znanstveni problem.- Ako želimo znanstveno istraživati 
porijeklo hrvatske nacije - njezinu pojavu kao integracijske zajednice novoga tipa i ujedno 
ritam njezina razvoja - moramo dakle najprije upoznati strukturu hrvatske narodne zajednice i 
sve njezine sastavne dijelove: a) temeljne subzajednice od kojih je hrvatska narodna zajednica 
sastavljena (jezičnu, književnu, kulturnu, znanstvenu, obrazovnu, ekonomsku, etničko- 
teritorijalnu, političko-teritorijalnu, političku, socijetalnu, vjersku, moralnu itd.); b) temeljne 
društvene podsisteme (kulturni, politički, ekonomski, pravni, vjerski itd.), njihovu razvojnu i 
organizacijsku razinu i njihov utjecaj na povijesne procese, na cjelokupnu povijest hrvatskog 
naroda i c) osnovne organizacije i institucije (kulturne, političke, državne, privredne itd). 

Pritom je nužno istražiti: a) kako je svaka od tih subzajednica organizirana; b) na kojoj je 
razini razvoja; c) koliko se i kako iz centra/središta širi na periferiju i u pojedine pokrajine 1 
ujedno iz urbanih sredina na ruralna područja (a tada je riječ o horizontalnoj integraciji) i 
koliko i kako su unutar pojedinih subzajednica uključene pojedine društvene strukture (a tada 
je riječ o vertikalnoj integraciji). Napokon, moramo istražiti kako u postojećem društvu 
funkcioniraju i na kojem su stupnju razvoja pojedini društveni podsistemi, koje u svakom 
slučaju također promatramo kao podsistem integracije. Isto tako valja upoznati institucije, 
njihovu organizaciju i strukturu, na kojima počivaju i subzajednice i društveni podsistemi. 

Posve je dakako jasno da postoje velike razlike u tom razvoju (i pojedinih subzajednica i 
društvenih podsistema) na početku XIX. stoljeća i nakon pojave i organizacije Hrvatskog 
narodnog preporoda, tzv. ilirskog pokreta. Pa ipak, iako je Preporod, od 1835. do početka 
1848. godine, ostvario izvanredne rezultate, lako je zamijetiti da su mnoge od tih subzajednica 
(na primjer književna, obrazovna, ekonomska i politička) tek u početnom stadiju nove 
organizacije i integracije, da se iz centra vrlo sporo šire na pokrajine i da je njihova 
organizacijska društvena struktura - tj. da su njihovi nosioci, djelatnici i organizatori - još 
uvijek uska društvena grupa, da je često riječ o malobrojnoj eliti.“ 

Promatramo li prema tome s gledišta razvojnih i/ili integracijskih procesa, s gledišta novih 
društvenih sustava koji će se tek pojaviti, važno je zamijetiti da se te subzajednice, na kojima 
će se tek kasnije ubrzano razvijati hrvatska nacija, sve do 1848. godine vrlo sporo razvijaju i 
da još uvijek nemaju uvjeta da se ubrzano prošire na cjelokupni hrvatski etnički i politički 
teritorij i da obuhvate cjelokupni hrvatski narod, sve njegove društvene strukture. 


1 Usp. o tome: Šišić 1962; Šidak i drugi 1968; Šidak i drugi 1988. i literaturu u tim knjigama. 
15 Usp. o tome: Šidak i drugi 1988. i literaturu u toj knjizi. 

U vezi s tim nameće se slijedeće pitanje: kada nastaje hrvatska nacija? Nadalje, koji je to 
događaj koji označava preokret u tom razvoju, kada možemo jasno uočiti početak njezine 
integracije, početak formiranja hrvatske nacije kao novi tip integracijske zajednice? 

Kada govorimo o porijeklu hrvatske nacije, uvijek moramo, kako smo upoznali, imati na 
umu pred-nacionalno razdoblje, a to je povijest hrvatskog naroda, sve do početka 1848. 
godine: pojavi hrvatske nacije prethodi dakle hrvatski narod i njegova narodna zajednica 
utemeljena u dugotrajnom povijesnom razvoju. Ali kada međutim govorimo o početku 
formiranja hrvatske nacije, o zbivanjima koji su omogućili njezinu pojavu, razvoj i bržu 
integraciju, onda je to revolucija 1848. godine. Zašto? 

U Habsburškoj monarhiji je tek za revolucije 1848. godine srušen feudalni društveni, 
pravni, ekonomski i politički sustav. A prihvaćen je novi društveni, ekonomski, pravni i 
politički sustav: prihvaćeno je građansko društvo, kapitalistička privreda, novi pravni i 
parlamentarni sustav, građanske slobode i pluralizam društvenih uloga, ciljeva i planova. Sve 
su te promjene prihvaćene i u Hrvatskoj. /** 

Kao i u svim slučajevima pojave nacije, o čemu smo naprijed raspravljali, tako je 1 u 
ovom slučaju važna pojava građanskog/civilnog društva. Upravo su sve te promjene (rušenje 
feudalizma, prihvaćanje građanskog društva, parlamentarnog oblika vlasti, kapitalističke 
privrede, izgradnje dakle posve novog političkog i ekonomskog sistema) otvorile mogućnost 
razvojnih i integracijskih procesa u povijesti hrvatskog naroda, otvorile mogućnost rješenja 
njegovih osnovnih životnih pitanja. A to su teritorijalno ujedinjenje svih razjedinjenih 
hrvatskih pokrajina (Hrvatske, Slavonije, Dalmacije, Vojne krajine i Istre) u jednu cjelovitu 
političku zajednicu, unutar ujedinjene Trojedne kraljevine (Hrvatske, Slavonije i Dalmacije). 
A to je bio početak postizavanja nacionalnog jedinstva (jezičnog, književnog, znanstvenog, 
kulturnog, obrazovnog, političkog, ekonomskog, društvenog, teritorijalnog itd.). Jer, posve 
jasno, to nacionalno jedinstvo tada još ne postoji ni na jednom području javnoga života. To će 
se postići u dugotrajnom povijesnom razvoju. Ti procesi integracije 1 razvoja još uvijek traju. 
I trajat će sve dok nacija postoji i razvija se, dok je ne zamijeni neka druga savršenija 
zajednica i neko drugo društvo i društveni sistemi: postmoderna i posnacionalna epoha. '“ 

Međutim, kao što se novo građansko društvo (i njegovi temeljni podsistemi: kulturni, 
politički, pravni, ekonomski itd.) nije formiralo preko noći, već se je vrlo sporo razvijalo 
tijekom složenih društvenih i nacionalnih suprotnosti u Monarhiji, tako se je postupno 
formirala i razvijala hrvatska nacija i nacionalno jedinstvo hrvatskog naroda. Lako je uočiti taj 
polagan proces strukturiranja (formiranja, integracije, organizacije i razvoja) pojedinih 
nacionalnih subzajednica: proces njihove i horizontalne 1 vertikalne integracije i njihovo 
međusobno povezivanje unutar nove hrvatske nacionalne zajednice, kao i stvaranje novih 
integracijskih nacionalnih osnovica.!“? 

Za svako je razdoblje u povijesti hrvatskog naroda od 1848./49. a naročito od 1860./61. 
godine dalje lako istražiti razinu organizacije, integracije i razvoja. a) pojedinih nacionalnih 
subzajednica; b) pojedinih društvenih podsistema; c) pojedinih integracijskih nacionalnih 
osnovica; d) svih nacionalnih organizacija 1 institucija i e) novih nacionalnih vrijednosti kao 
integracijskih činitelja. Ali ono što je sigurno, i o čemu nema spora, sve je te nove snažne 
nacionalno-integracijske razvojne procese omogućila pojava građanskog/civilnog društva i 
dakako novi pravni, politički i parlamentarni sustav. Neosporno je, i to je lako zamijetiti, da 
ritam organizacije, razvoja i integracije nacionalnih subzajednica i ritam njihovih međusobnih 
povezivanja - a to je zapravo ritam integracije hrvatske nacije - odgovara ritmu strukturiranja i 
razvoja građanskog društva i ujedno ritmu razvoja njegovih podsistema. '** 


1 Usp. o tome: Korunić 1989; Korunić 1991; Korunić 1992; Korunić 1993; Korunić 1998; Korunić 1998b. 
127 Korunić 1997; Korunić 1998a; Korunić 1998b; Korunić 1999. 

125 Korunić 1998a; Korunić 1998b; Korunić 1999. 

! Usp: Korunić 1997; Korunić 1998a; Korunić 1998b; Korunić 1999. 

Pa ipak se ritam strukturiranja pojedinih nacionalnih subzajednica, bez obzira što su u 
svom razvoju ovisne jedna o drugoj, posve različito odvijao. Pritom, kako je rečeno, moramo 
uvijek imati na umu da je riječ o procesima dugoga trajanja. Pogledajmo to na primjeru 
strukturiranja hrvatske političke zajednice. Riječ je dakako o formiranju jedne od najvažnijih 
nacionalnih zajednica, koja je na svim razinama (ideje, programa, akcije, organizacije 
političkih stranaka, političke javnosti, političkih institucija, političke vlasti itd.) vrlo snažno 
integrirala razjedinjene segmente hrvatskog naroda - i teritorijalne i političke i društvene i 
kulturne i ekonomske. 

Nakon rušenja feudalnog sustava, već za revolucije 1848./49. a posebno od 1860./61. god. 
dalje, u hrvatskoj su javnosti (putem najvažnijih institucija: Hrvatskog sabora, županijskih 
skupština, banske konferencije, političkih stranaka, političkih novina, časopisa itd.) posve 
jasno izloženi (1) hrvatski nacionalno-politički program i (2) osnove novog političkog, 
socijalnog, ekonomskog, kulturnog, pravnog i parlamentarnog sustava. Riječ je najprije o 
političkom programu, o formiranju novih nacionalno-političkih zajednica. Bio je to program o 
pretvaranju svih teritorijalno i politički razjedinjenih narodnih zajednica u Monarhiji u 
cjelovite nacionalno-političke zajednice, tj. program o formiranju novih nacionalnih zajednica 
(novih “narodnih država") koje bi se međusobno udružile putem novih međunarodnih 
ugovora unutar srednjoevropske (kon)federacije, unutar dakle posve preuređene Monarhije. 
Bio je to sociopolitički program - i u tom je cilju jasno izražena društvena mobilizacija 
pojedinih hrvatskih stranaka 1 institucija, i pojedinaca i grupa i elite - koji je pretpostavljao 
izgradnju posve novog pluralističkog kulturnog, političkog i ekonomskog sustava unutar 
građanskog društva. Sastavni dio tog socijalnog i političkog projekta - posve je sigurno i o 
tome svjedoče brojni dokumenti - bio je hrvatski nacionalno-politički program. A taj je 
politički program, koji je sastavljen u interesu cjelokupnog hrvatskog naroda, i u tome 
nalazimo njegovu najvažniju vrijednost, težio formiranju homogene hrvatske nacionalne 
zajednice, organizaciji ujedinjene Trojedne kraljevine kao cjelovite samostalne “narodne 
države", što je sve zajedno - uz mnoge druge zakonske osnove o modernizaciji zemlje koje je 
donosio Hrvatski sabor - pretpostavljalo ubrzanje integracije hrvatske nacije.!* 

Brojni dokumenti i zbivanja svjedoče da u Hrvatskoj u XIX. stoljeću ni razne društvene 
grupe (pojedinci, elita, interesne grupe, političke stranke) ni razne institucije (novine, 
časopisi, političke stranke, županijske skupštine, Hrvatski sabor) nisu u javnosti nastupale 
jedinstveno niti su zastupale jedinstveni ideološki sustav vrijednosti, čak ni pojedinci unutar 
istih političkih stranaka i institucija. Međutim, posve je sigurno, i o tome nema spora, jer o 
tome svjedoče dokumenti, da su svi, postupno u svim hrvatskim pokrajinama - i pojedinci i 
razne grupe i političke stranke na čelu s Hrvatskim saborom - prihvatili ovaj jedinstveni 
program i ovaj nacionalni cilj oko kojeg se s vremenom okupio cjelokupni hrvatski narod: 1) 
hrvatski nacionalno-politički program (program o formiranju homogene hrvatske nacionalno- 
političke zajednice, o ujedinjenju svih hrvatskih pokrajina u jedinstvenu cjelinu, o organizaciji 
Trojedne kraljevine kao samostalne i nezavisne hrvatske države, o njezinoj modernizaciji i 
organizaciji na svim područjima javnoga života) a to je bio program koji je posve sigurno 
ubrzao proces formiranja hrvatske nacije; 2) sustav građanskog društva (građanske slobode, 
demokraciju, pluralizam društvenih odnosa, ideje modernizacije); 3) novi pravni, 
parlamentarni i politički sustav (parlamentarizam, parlamentarni oblik vlasti, višestranački 
sistem, slobodni izbori); 4) (kon)federalni politički program - program o preuređenju 
Monarhije u (kon)federalnu državu zajednicu ravnopravnih naroda i narodnih država." 

Bila je to osnova oko koje su se postupno okupili svi u Hrvatskoj i koju su, o tome nema 
spora, s vremenom prihvatili svi hrvatski rodoljubi u svim pokrajinama. Bio je to dakle 


13% Korunić 1989; Korunić 1991; Korunić 1992; Korunić 1998a; Korunić 1998b. 
151 O tome: Korunić 1989; Korunić 1991; Korunić 1992; Korunić 1993; Korunić 1998a; Korunić 1998b. 

sveopći nacionalni programa i osnovni cilj. U tome je njegova vrijednost. Međutim, hrvatska 
politička zajednica najprije je bila ograničena na Hrvatsku i Slavoniju. Tek nakon 
razvojačenja Vojne krajine (1881. god.) priključila im se ta pokrajina. Dalmacija se toj 
osnovnoj političkoj jezgri priključila tek nakon raspada Monarhije (1918. god.) a Istra se 
nacionalnoj matici zemlje priključila tek nakon drugog svjetskog rata (1945. god.). Napokon 
je hrvatski narod svoju nacionalnu državu, nezavisnu i posve samostalnu, postigao tek nakon 
rušenja jugoslavenske državne zajednice. Bi0 je to, kako vidimo, dugotrajni proces formiranja 
i razvoj hrvatske političke zajednice, proces koji nije dovršen. Taj proces formiranja, 
integracije 1 razvoja lako možemo pratiti kod svih nacionalnih subzajednica (kulturne, 
obrazovne, književne, znanstvene, ekonomske itd.) 1 njihovo međusobno povezivanje i 
integriranje unutar hrvatske nacije. Hrvatski je narod već u drugoj polovici XIX. stoljeća 
stvorio čvrste osnove - tj. osnovne jezgre svih nacionalnih subzajednica, temeljne nacionalne 
vrijednosti na svim područjima života zemlje, i temeljne nacionalne kulturne i političke 
institucije - na kojima se formirala hrvatska nacija. Sve su te vrijednosti (sve njezine 
subzajednice 1 sve njezine kulturne, znanstvene i političke institucije, i svi temeljni društveni 
podsistemi) trajno odredile njezinu individualnost i identitet hrvatskog naroda. '?“ 


4. Nacija i ideologije kao znanstveni problem.- Na kraju moramo, iako za sada vrlo 
sažeto, iznijeti neke probleme u vezi sa proučavanjem raznih ideologija i njihovim utjecajem 
na formiranje hrvatske nacije. Prije svega ideologija sama po sebi ne utječe na “nacionalno- 
integracijske procese" u onoj mjeri kako je to iskazano u historiografiji. "** Prema općoj 
definiciji, ideologija je prije svega sistem ideja, predodžbi i pojmova. Ona je primijenjeno 
mišljenje, ukupnost pojmova i konstrukcija u različitim oblicima društvene svijesti (u politici, 
filozofiji, književnosti, religiji itd.) koji su usmjereni na njihovo izravno ostvarivanje i 
praktično djelovanje u određenoj sredini. 

Ako polazimo od tog i takvog njezina određenja - ostavljajući za sada po strani njezin 
odnos spram povijesne istine, kao 1 činjenicu da ni jedna ideologija ne odražava cjelokupnost 
povijesne i društvene zbilje, ili da najčešće zasnivaju jednostran pogled na svijet i društvo - 
ideologija može utjecati na nacionalno-integracijske procese samo u ovom slučaju: 

a) ako ima jasno razrađen program o konkretnom djelovanju (političkom, kulturnom, 
ekonomskom, društvenom itd.) i ako ima jasne pojmove i predodžbe o svemu tome; 

b) ako tu ideologiju zastupa određena društvena grupa koja ima političku, društvenu i 
ekonomsku moć da taj program (kulturni, politički, ekonomski, obrazovni itd.) nametne 
većini stanovništva unutar jednog naroda i/ili većini naroda, ako je riječ o ideji 
udruživanja u šire međunarodne zajednice, 1 da taj projekt zatim ostvari; 

c) ako u skladu s tim jasno definira svoje djelovanje, ako pokrene širu akciju više 
zainteresiranih strana u cilju formiranja i organizacije određenih zajedničkih institucija 
(kulturnih, političkih, ekonomskih, obrazovnih, književnih, vjerskih itd.) i zajedničkih 
zajednica (političke, književne, ekonomske, obrazovne, vjerske itd.) i, sukladno tome, 
ako se tijekom tog razvoja formiraju nove vrijednosti (kulturne, političke, privredne 
itd.) i različiti društveni podsistemi (kulture, politike, ekonomije, prava itd.) kao 
osnovni temelji formiranja i razvoja i naroda i nacije 1 šire međunarodne zajednice; 

d) ako prema tome i taj program i tu ideologiju 1 taj i takav zajednički cilj (o osnivanju 
spomenutih zajedničkih institucija, zajednica i vrijednosti) prihvate sve strane koje su 
zainteresirane za njihovo ostvarenje 1 ako sve to trajno i dosljedno zastupaju i ostvaruju, 
ali ne samo pojedinci, ne samo elita, nego većina stanovništva (unutar jednog naroda) 


132 Usp. o tome: Šidak i drugi 1968; Šidak i drugi 1988; Šidak 1973; Šidak 1979; Gross 1985; Gross-Szabo 
1992; Stančić 1980; Stančić 1989; Stančić 1985; Stančić 1998; Korunić 1986; Korunić 1989; Korunić 1991; 
Korunić 1992; Korunić 1993; Korunić 1997; Korunić 1998a i literaturu i tim radovima. 

133 Usp: Gross 1981; Gross 1985; Gross-Szabo 1992; Stančić 1980; Stančić 1985; Stančić 1989; Stančić 1998. 

i/ili više naroda (ako je riječ o osnivanju šire interesne međunarodne zajednice), da sve 
to prihvate i zastupaju mnoge generacije, sve do realizacije zadanih ciljeva. 


Međutim, kada je riječ o ideologijama koje su zastupali hrvatski preporoditelji (o ilirizmu, 
slovinstvu, slavenstvu, sveslavenstvu, austroslavizmu i jugoslavenstvu) - o kojima su pisali u 
XIX. stoljeću, i to upravo u tom stoljeću u kojem su stvorene osnovne nacionalne vrijednosti, 
organizirane temeljne subzajednice, formirani društveni podsistemi, organizirane osnovne 
nacionalne institucije, a upravo su to bili snažni integrativni činitelji na kojima se strukturirala 
(i formirala i oblikovala i razvila) hrvatska nacija - jasno je da ni jedna od tih ideologija nije 
ispunila te osnovne uvjete. Zato ideologije o kojima je riječ nisu bile, niti su to mogle biti, u 
funkciji nacionalno-integracijskih procesa: jer one nisu stvarale, niti su stvorile, ni jednu tu 
naciju - ni ilirsku ni slovinsku ni slavensku ni jugoslavensku. To je bar jasno i o tome nema 
spora: u povijesti ne nalazimo formirane nacije pod tim i takvim imenom. Ne nalazimo ih ni 
na jednoj razini razvoja. No naša je znanost u tome veoma nekritična. Mnoge su generacije 
znanstvenika u tim ideologijama, na primjer u ilirstvu i jugoslavenstvu, vidjeli: ideju nacije, 
nacionalno-integracijsku ideologiju, nacionalno-integracijske procese, nacionalno načelo, 
proces nastanka i razvoja ilirske i/ili jugoslavenske nacije itd.'** Na žalost, na tim i takvim 
nikada dokazanim tezama - koje su ušle u većinu udžbenika, priručnika, enciklopedija itd. - 
odgajale su se brojne generacije. 

Međutim, u povijesti nema traga tim i takvim zbivanjima. Jer da bi se na primjer ostvarila 
ilirska i/ili jugoslavenska ideologija (na razini ideje nacije, nacionalnog načela, nacionalno- 
integracijskih procesa i time nastanka nacije) nju su u potpunosti morali prihvatiti svi 
južnoslavenski narodi i u tom cilju morali su: formirati zajedničke institucije (kulturne, 
obrazovne, književne, političke, ekonomske itd.), utemeljiti 1 organizirati zajedničke zajednice 
(kulturnu, političku, ekonomsku, književnu, znanstvenu itd.), utemeljiti zajedničke vrijednosti 
(kulturne, političke, privredne itd.) i naravno morali su svi zajedno razvijati zajednicu 
zajedničkih osjećaja i/ili svijesti (o njihovu zajedništvu) i na taj način postupno poticati 
integraciju buduće zajedničke zajednice (nacionalne i/ili višenacionalne). Ali u tom cilju, 
kako je svima poznato, ništa nije poduzeto i ništa nije urađeno: nije formirana ni jedna 
zajednička institucija ni jedna zajednička zajednica ni jedna zajednička vrijednost. Ovdje pod 
zajedničkim institucijama, zajednicama i vrijednostima mislimo ovo: da su svi južnoslavenski 
narodi, ukoliko im je bilo stalo do tog i takvog zajedništva, morali 1 sudjelovati u njihovim 
organizacijama i prihvatiti ih kao zajedničke svima njima. Od svega toga dakako ništa nisu 
uradili. Čak nisu sustavno razvijali, u XIX. i XX. stoljeću, ni ideje solidarnosti i tolerancije 
među njima. Povijest je to dovoljno pokazala, tragično dakako za mnoge narode. 

Hrvati su, kako je poznato, osnovali najvišu znanstvenu instituciju pod jugoslavenskim 
imenom (Jugoslavenska akademija znanosti i umjetnosti). Ali tu instituciju, i to je poznato, 
nije prihvatio ni jedan južnoslavenski narod kao svoju znanstvenu instituciju. Ta je institucija, 
prema tome, bila i ostala isključivo hrvatska znanstvena institucija. Isto tako ni druge 
institucije koje su u Hrvatskoj u XIX. stoljeću osnovane pod jugoslavenskim imenom 
(Društvo za jugoslavensku povjestnicu i starine, kao i novine Slavenski Jug, Stidslawische 
Zeitung, Jugoslavenske Novine i druge) nisu okupile i druge južnoslavenske narode, nisu ih 
prihvatili kao svoje institucije. Bile su to 1 ostale isključivo hrvatske institucije. 

Ni jedna ta ideologija dakle nije bila u funkciji nacionalno-integracijskih procesa, ni na 
jednoj razini, jer organizacijski 1 djelatno nije ispunila osnovne uvjete za razvoj tih novih 
integracijskih procesa, za pojavu zajednice novoga integracijskog tipa. To još nije dokazano. 
Ali je sadržaj tih ideologija, i o tome nema spora, veoma značajan za našu povijest. One 


ti Usp: Šidak i drugi 1968; Šidak i drugi 1988; Šidak 1973; Gross 1981; Gross 1985; Gross-Szabo 1992; 

odražavaju bogatstvo ideja i stavova. U svakom slučaju, one nisu bile nacionalno- 
integracijske ideologije iz razloga koji smo naveli. No, s druge strane, sve te ideologije, 
sasvim sigurno, nisu ni kočile ni ometale proces integracije hrvatske nacije. Jer je na proces 
integracije hrvatske nacije, na njezino formiranje i razvoj, utjecao sasvim drugi i ideološki i 
povijesni i pravni i društveni sustav vrijednosti. Te su ideologije, o kojima je riječ, i u tome je 
njihova i povijesna i društvena vrijednost, izražavale i širile ideju slavenske uzajamnosti, 
solidarnosti i tolerancije. Jasno su i dosljedno zastupale ideju suradnje slavenskih ali i ne- 
slavenskih naroda na cjelokupnom prostoru srednje i jugoistočne Evrope. A to je praktično 
bila ideja o stalnom razvijanju solidarnosti i tolerancije u široj regiji i izbjegavanje sukoba. 
Brojni dokumenti, programatski tekstovi i različiti sadržaji to dovoljno dokazuju. Sve te 
ideologije međutim treba ponovo vrednovati. Potreban je posve drugačiji i teorijski i 
metodološki pristup u njihovu proučavaju. !* 

